Ova organizacija je, na osnovu zvaničnih podataka, napravila interaktivnu mapu na kojoj je obeležena svaka saobraćajna nesreća, kao i tačne lokacije gde su se one događale. Takođe, mapa prati zvanične podatke i pokazuje datum kada se nesreća dogodila, kao i broj vozila koja su učestovala u saobraćajnim nezgodama, karakter, ali i ishod saobraćajnih nesreća kojih je u 2018. na teritoriji Beograda bilo 18.063.\n"Na meti" i gradski prevoz\nKružni tok kod opštine Novi Beograd, Slavija, Autokomanda, Obilićev venac, Bulevar Mihajla Pupina kod Ušća, Plavi most i okolina, ugao Bulevara despota Stefana i Cvijićeve, mesta su na kojima je najčešće dolazilo do udesa.\nSlavija definitivno predstavlja mesto gde su nezgode bile najčešće, zabeleženo ih je čak 184 u 2018. godini, uglavnom na samom kružnom toku, ali i na uključenjima i isključenjima. Reč je uglavnom o lakšim saobraćajnim nezgodima, bez teže povređenih. Međutim, podaci pokazuju da u nekoliko navrata dolazilo do obaranja pešaka.\nNa Kružnom toku kod Autokomande, u blizini stadiona Zvezde i Partizana, dogodile su se 133 nezgode, većina lakših, mada je bilo i nekih gde je bilo povređenih, ali bez smrtnih ishoda. Samo par stotina metara dalje, kod “Fransa”, desilo se 101 saobraćajna nezgoda, a u jednoj od njih je poginuo pešak.\nUdes na Autokomandi\nNi vožnja mostovima, čini se, „ne prija“ vozačima”. Na samom Brankovom mostu dogodilo se 28 saobraćajnih nesreća, od kojih trećina sa povređenima, ali bez smrtnih ishoda. Međutim, na potezu duž Brankove do Terazijskog bilo ih je čak 105. Gazela je u 2018. “pretrpela” 25 nesreća na samom mostu, na Mostarskoj petlji, bez okolnih saobraćajnica, čak 72, na Mostu na Adi 27. Na Pančevačkom mostu su se dogodile 32 saobraćajne nezgode, a na Starom savskom mostu bilo ih je “samo” pet.\nOpasno i na mostovima\nNa Novom Beogradu najviše saobraćajnih nezgoda bilo je na kružnom toku kod Opštine Novi Beograd - 77, i to uglavnom “čukanja”. Pored ove, druga najkritičnija saobraćajnica u novom delu grada je raskrsnića kod TC “Ušće”, gde je bilo 66 nezgoda bez smrtnog ishoda. Međutim, zabrinjava činjenica da su dva pešaka “pokošena” u blizini Ulice Jurija Gagarina.\nVeliki broj nezgoda u 2018. dogodilo se u Bulevaru kralja Aleksandra, na skoro svakoj raskrsnici oko 20, a nešto veći broj nesreća bio je i na uglu Bulevara despota Stefana i Cvijićeve ulice - 67. Da je Radnička ulica kod Ade Ciganlije prometna, svedoče i čak 72 saobraćajne nezgode.\nIBARSKA, AUTOPUT, ZRENJANINAC...\nIbarska je odnela mnogo života\nStatistika može dosta da pokaže, ali i da sakrije. Na saobraćajnicama označenim kao crne tačke desio se najveći broj nezgoda, ali ne i najtragičnijih. Najviše poginulih i teško povređenih bilo je u prigradskom području. Na autoputu u blizini Mladenovca i Grocke, ali i na okolnim, manjim putevima bilo je šest tragedija, a mnoge saobraćajke prošle su sa povređenima. Slično je i u Lazarevcu, na Ibarskoj magistrali i okolini, sa tri tragedije i brojnim povređenima. Na levoj obali Dunava dogodio se veliki broj nesreća, mahom na Pančevačkom i Zrenjaninskom putu...


Vladimir Kovačević: Slučaj Rio Tinto je dokaz loše ekonomske politike - Ekonomija - Dnevni list Danas\nPočetna » Vesti » Ekonomija » Vladimir Kovačević: Slučaj Rio Tinto je dokaz loše ekonomske politike\nPredsednik pokreta „Da se struka pita“ Vladimir Kovačević ocenio je danas da Vlada Srbije „srlja“ u relacijama sa stanim investitorima i da je slučaj kompanije Rio Tinto „posledica loše ekonomske politike koja je bez jasnog koncepta“.\n„Koliko je važna budućnost rudarenja srpskih njiva ‘Rio Tinta’ pred investitorima pokazuje pad akcija ove kompanije na berzama na kojima su ulistani. Ta posledica je nastala nakon odluke Vlade Srbije da napravi korak unazad u odnosima sa ovim, do juče jednim od najvažnijih investitora za Srbiju“, naveo je Kovačević u saopštenju.\nOn je ocenio da to neće biti prvi investitor kome će se, pritiskom graana, Vlada Srbije naposletku zahvaliti, kao i da postoje dva razloga za to. „Prvi je što je Vlada sebi uzela slobodu odluke da saradnja sa stranim investitorima bude van domašaja javnosti jer su ugovori omjeni tajnim medjudržavnim sporazumima i bez konsenzusa sa graanina. Drugi je razlog što je ekonomska politika koju zagovara Vlada bez jasne strategije“, ocenio je Kovačević.\nPrema njegovim rečima, volja graana Srbije nije da koncept budućnosti zemlje bude rudarstvo i podsticanje samo stranih investicija, zbog čega je, kako je istakao, neophodan hitan zaokret.\n„Budućnost umesto rudarenja treba da bude eksploatacija termalnih voda kojima je Srbija prebogata i uz pomoć termalnih voda razvoj banjskog turizma. Centar ekonomskih aktivnosti treba da budu domaći investitori, a dodela subvencija za investiranje transparentna i uz jasne kriterijume, što sada nije slučaj“, naglasio je Kovačević.\nNaveo je i da bi posledice mogle biti mnogo veće od 200 miliona evra koje je neki investitor, poput Rio Tinta, „zbog zablude promašeno uložio“ i ocenio da će to na kraju „pasti na teret poreskih obveznika Srbije“.\nDa se struka pitario tintovladimir kovacevicBeograd


Zapadni Balkan zavisan od uglja – Zvornik Danas\nNaslovna/VIJESTI/Ekonomija/Zapadni Balkan zavisan od uglja\nLUKSEMBURG, BANJALUKA – Gotovo 80 odsto električne energije BiH proizvodi iz čvrstih goriva i uz Kosovo po tom parametru nalazi se na vrhu zemalja zapadnog Balkana, pokazuje nedavno objavljeni izvještaj Agencije za statistiku EU iz Luksemburga.\n„Može se reći da su čvrsta goriva glavni izvor proizvodnje energije u većini zemalja kandidata za članstvo u EU i potencijalnih kandidata“, naglašeno je u ovom izvještaju.\nJedan od glavnih zaključaka izvještaja je da je u većini zemalja ovakvo stanje zbog političkih odluka koje se donose u vezi s energetskom politikom, a da su one primarno zasnovane ne na studijama o uticaju na životnu sredinu i zdravlje, već na pristupačnosti prirodnih resursa koji se mogu koristiti u ove svrhe, prenose Nezavisne novine.\n„Što se tiče EU, ovi trendovi se mogu pripisati iscrpljivanju resursa i sve manje ekonomičnosti proizvodnje iz čvrstih izvora“, istaknuto je u ovom izvještaju. Zanimljiv je podatak da je čak 3,9 odsto ukupne električne energije u EU proizvedeno iz nafte i naftnih derivata. Na gas otpada 9,3 odsto proizvedene energije.\nEU je za region zapadnog Balkana izdvojila milijarde evra povoljnog finansiranja za energetsku tranziciju ka obnovljivim izvorima energije, a dio sredstava će biti plasiran putem banaka. U Evropskoj banci za obnovu i razvoj kažu da imaju više „zelenih“ projekata u našem regionu, ali još ne i u BiH.\nKažu da su od 2006. godine u region investirali više od tri milijarde evra za projekte „zelene“ energije, a rade i na promjeni zakonske regulative i propisa kako bi se stvorio pravni i regulatorni okvir za nesmetano razvijanje ovakvih projekata.\n„U Srbiji je EBRD podržao konstrukciju dva najveća vjetroparka u regionu, Čibuk – instalisane snage od 158 megavata i Kovačica – ukupne snage 104 megavata“, kažu oni.\nPodsjećanja radi, Manuela Nesel, šefica Kancelarije EBRD-a u BiH, nedavno je rekla „Nezavisnim“ da se nadaju da će i u BiH uskoro početi s energetskim projektima „zelene“ energije.\nKako ističu, 2019. godine od deset najvećih termoelektrana u EU, po četiri su u Poljskoj i Njemačkoj, te po jedna u Italiji i Ujedinjenom Kraljevstvu. Najveći udio „zelenih“ energija u EU imaju Švedska, Finska i Letonija, a najmanji Nizozemska, Malta i Luksemburg.\nenergenti ugalj zapadni balkan\nU Zvorniku aktivna 53 slučaja, danas 12 novih


MOTOR blog » Veoma uspešna Opelova onlajn kampanja ADAMyouself Veoma uspešna Opelova onlajn kampanja ADAMyouself – MOTOR blog\nVeoma uspešna Opelova onlajn kampanja ADAMyouself\nPod motoom „Beskrajne mogućnosti – to je moj stil“, Opel je u decembru pozvao internet zajednicu i pripadnike društvenih mreža da kreiraju svoj sopstveni, jedinstveni Opel ADAM na www.adamyourself.com/rs-sr/home/ . Cilj je bio da se najbolji ADAM dizajn materijalizuje u realnom svetu. Odziv na kampanju sa deset kreativnih lajfstajl blogera iz različitih evropskih zemalja je bio ogroman: do sada, više od 3,3 miliona korisnika širom Evrope je posetilo internet stranicu. U tom procesu, oni su kreirali više od 100.000 individualnih ADAM stajlinga, gde je svaki urađen baš na onaj način na koji je to njegov kreator želeo. Sada su pobednici iz dvanaest zemalja imenovani. Svako od njihovih unikatnih dizajnerskih rešenja će početi da silazi sa proizvodnih traka već od ove jeseni.\nTolika doza kreativnosti predstavljala je pravi izazov za Opelove predstavnike i deset evropskih blogera, jer su oni birali pobednike među deset najpopularnijih ADAMa iz svake zemlje. U Srbiji, Milica M. je pobedila sa svojim ADAMom. Nova varijanta dizajna će biti ekskluzivno proizvedena za srpsko tržište, a kao najbolja među konkurencijom, Milica M. će biti zvačnično reklamno lice kampanje za pobednički ADAM koji je dizajnirala.\nVeoma uspešna Opelova onlajn kampanja ADAMyouself was last modified: April 9th, 2016 by Goran Aničić\nIntegrisan bežični punjač u Opel ADAM porodici


Od 2007. do 2018. za čak osam puta, odnosno za 30% povećan plasman izvoza usluga informaciono-komunikacionih tehnologija.\nDO kraja godine očekuje se da bi Srbija mogla da upiše čak 1,4 milijarde vredan izvoz usluga u oblasti informaciono-komunikacionih tehnologija. Narodna banka Srbije navodi da je u prvoj polovini ove godine njihov izvoz rastao po stopi od 30 odsto. Naša zemlja povećava plasman u inostranstvo i svih ostalih vrsta usluga, pa su one porasle 16,7 odsto. Do kraja godine ukupan izvoz usluga, prema proceni NBS, mogao bi da dostigne sedam milijardi evra.


izvor: agencije foto: 23.08..2019.\nBanjaluka – To što se Srbija odredila kao vojno neutralna zemlja, istovetno pravcu koji je 2017. zacrtala i Narodna skupština RS, zbog čega bi za Srbe bila sporna vojna granica na Drini, glavni je razlog protivljenja zvaničnika u Banjaluci predlozima oko kojih već mesecima traju previranja između dva entiteta u pogledu nastavka integracija u NATO. Počelo je pre više od jedne decenije, kada je BiH poslala zahtev za aktivaciju Akcionog plana za članstvo (MAP) BiH u NATO.\nTek nedavno je NATO taj plan aktivirao, to jest prihvatio, ali da bi to u punom smislu zaživelo, potrebno je da u Sarajevu bude usvojen Godišnji nacionalni program (ANP), što bi dovelo do celovite aktivacije MAP-a, seta reformi i pravila, koji se smatra predvorjem za članstvo u zapadnoj vojno-političkoj alijansi. On ne podrazumeva i obavezno članstvo u NATO-u, najčešći su komentari upućenih u ovu tematiku.\nSrpska, međutim, odbija da prihvati Godišnji nacionalni program (ANP) i upućuje mu mnoštvo primedaba. Najpre, čulo se kako se „ne zna ni ko je pisao” dokument koji je dospeo u Predsedništvo BiH. Godišnji nacionalni program je već nekoliko meseci više puta povlačen sa sednica Saveta ministara BiH. Takođe, sadržaj dokumenta je za Srpsku sporan jer, kako se tvrdi, sugeriše centralizaciju civilne zaštite i reformu policije. I sam naziv dokumenta je za Srpsku sporan, jer sadrži reč „nacionalni”, pa se navodi kako naziv prejudicira postojanje jedne nacije u BiH, čime se, kako tvrde, nipodaštava dejtonsko uređenje BiH od tri naroda i dva entiteta.\nSve to u RS je pobudilo još neke bojazni, uz odranije izneti stav protivljenja da je „NATO u percepciji građana RS vojni savez koji je bombardovao Srbe”. Naime, budući da se tvrdi da ni MAP – ni ANP kao deo tog programa – ne podrazumevaju i nužno članstvo u NATO-u, od lidera SDA Bakira Izetbegovića moglo se čuti da je spreman da prihvati redukovani program u kojem bi se navelo da članstva nema bez novog konsenzusa i „nekih kasnijih dogovora”.\nU Banjaluci ipak izražavaju rezerve. „Ukoliko bi u BiH bio usvojen ANP, koji je mimo pravila stigao u Predsedništvo BiH, to bi moglo da bude opasno, jer bi NATO tako mogao da preskoči procedure, kao što je uradio u Severnoj Makedoniji i Crnoj Gori”, smatra stručnjak za bezbednost Predrag Ćeranić, prenose mediji u RS. Shodno tim rastegljivim kriterijumima, Ćeranić strahuje da NATO u nekom kratkom periodu od dobijanja plana može da dostavi odgovor u smislu: „Ispunili ste kriterijume i članstvo u NATO možete usvojiti u parlamentu.”\nKao mogući izlaz iz višemesečne krize, mediji su ranijih meseci spekulisali kako se razmatra kompromis da se ANP modifikuje, pa da se kao prihvatljiv oblik saradnje BiH s NATO uzme onaj kakav ima Srbija, to jest Individualni partnerski akcioni plan (IPAP), kom je BiH pristupila 2007. Ciklusi IPAP-a su dvogodišnji, a postojeća saradnja ističe u decembru, navodili su mediji, što ide u prilog stavovima iz Banjaluke, odakle ponavljaju da su spremni za saradnju s NATO, ali ne i za članstvo. U Sarajevu pak kažu da se BiH već opredelila za integracije u NATO, između ostalog i kroz Zakon o odbrani BiH, i da ne može jedan entitet zajedničkim organima nametati politiku koja je u nadležnosti cele zemlje. U Sarajevu takođe veruju da je članstvo u NATO-u najbolji garant bezbednosti za rovitu zemlju i da bi pripadnost najvećem vojnom bloku na svetu bio dobar signal investitorima.\nPosle sednice Predsedništva BiH sa koje je povučen predlog ANP-a, a zasedanje tog tročlanog tela oko imenovanja mandatara nije ni održano, analitičari i mediji iznose ocene koje se kreću od pretpostavke da je time kupljeno vreme da se dođe do ma kakvog dogovora, do onih da je BiH na pragu nove krize.\nŽeljko Komšić, hrvatski član Predsedništva BiH, koji je na dnevni red uvrstio ANP, povukao je taj predlog, obrazloživši da bi Dodik potegao veto, pa bi priča o ovom dokumentu bila eliminisana na duže vreme. Dodik posle sednice Predsedništva BiH kaže da se o „famoznom akcionom planu neće glasati u njegovom četvorogodišnjem mandatu”, rekavši potom kako veruje da će „dobiti još četiri godine”.\nBošnjačke partije mesecima uslovljavaju Banjaluku i zahtevaju da RS pristane na usvajanje ANP-a i njegovo slanje u Brisel, da bi zauzvrat prihvatili da Zoran Tegeltija (iz Dodikovog SNSD-a) dobije mandat da formira Savet ministara BiH, za koji su resori već načelno podeljeni između partija koje su pobedile na oktobarskim izborima.


Odluka je proizišla iz "znatno bolje epidemiološke situacije, nego što je bila, pre mesec, mesec ipo dana", rekao je komadant Štaba i predsednik opštine Jovica Antić.\nSa sednice štaba upućen je apel građanima, koji se do sada nisu imunizovali, da se odluče za vakcinu jer je to, kao su rekli, "jedini način da pobedimo ovaj opasan virus i nastavimo sa normalnim životom".\nZemenik predsednika opštine Vladimir Vasiljević, informisao je članove Štaba da se broj vakcinisanih u Ćupriji bliži brojci od 15.000.\nNa lečenju u Opštoj bolnici u Ćupiji trenutno je 38 obolelih od virusa korone od kojih je 21 sa teritorije ove opštine, izjavio je direktor bolnice i član Štaba dr Slobodan Gajić.\nUz konstataciju da se i pored povoljne epidmiološke situaacije treba pridržavati mera koje važe na teritoriji cele Srbije, Gajić je građane pozvao na oprez kada je virus korona u pitanju.\nOn je ocenio da je vreme da se zdravstvene ustanove više okrenu nekovid pacijentima.\nPROGLAŠENA VANREDNA SITUACIJA U DEČANIMA Dve osobe preminule od trovanja vodom, više od 800 ljudi se žalilo na iste simptome!


poligraf - Sputnjik Srbija\n07:17 20 Jun 2021\nAdvokat: Vuletić nije ispitan na poligrafu zbog zdravstvenog stanja\nBivši potpredsednik fudbalskog kluba Partizan Vladimir Vuletić, kako je medijima preneo njegov advokat, nije danas ispitan na poligrafu iz zdravstvenih razloga.\nLjajić: Idem na poligraf\nMinistar trgovine, turizma i telekomunikacija Rasim Ljajić izjavio je da će, i pored zvanične potvrde Tužilaštva za organizovani kriminal, koje mu je odgovorilo da se protiv njega ne vodi nikakav postupak za trgovinu drogom, za šta ga je optužio Vojislav Šešelj, ići na poligraf.\nI poligraf pokazao nelogičnosti: Ko je pomagao novinaru\nMinistar unutrašnjih poslova Nebojša Stefanović izjavio je da je novinar Stefan Cvetković završio davanje izjave policiji, izveštaj je dostavljen tužiocu i sada je tužilaštvo na potezu, a Cvetković će se tokom dana vratiti kući, živ i zdrav.\nProšli poligraf: Kunemo se, videli smo vukodlaka (video)\nU Elkhornu u SAD postoji grupa ljudi koja se kune da je videla vukodlaka, a čak je prošla i poligrafski test.\nVučić: Ko je rekao „državni udar“?!\nPremijer Srbije Aleksandar Vučić izjavio je večeras kako smatra da nije bilo državnog udara, ali da postoji permanentna namera da se uruši Vlada Srbije.\nDS: Krivične prijave protiv Vučića, Stefanovića i Lončara\nDemokratska stranka najavila je da će podneti krivične prijave protiv premijera Aleksandra Vučića i ministara Nebojše Stefanovića i Zlatibora Lončara jer su, kako navodi DS, tokom jučerašnjeg dana izvršili više krivičnih dela u cilju uspostavljanja strahovlade u Srbiji.\nSDS traži ostavke Stefanovića, Lončara i Selakovića\nSocijaldemokratska stranka zatražila je danas ostavke ministara Nebojše Stefanovića, Zlatibora Lončara i Nikole Selakovića zbog, kako tvrde, zloupotrebe funkcija u svrhu učestvovanja u ratu tabloida, veštačkog kreiranja vanrednog stanja i širenja panike.\nStefanović: Bivši direktor „Kurira“ odbio poligraf\nBivši direktor „Kurira“ Aleksandar Kornic nalazi se u policiji na saslušanju, a odbio je poligraf, izjavio je večeras ministar unutrašnjih poslova Srbije Nebojša Stefanović.\nStefanović: Vučić prošao poligraf\nMinistar unutrašnjih poslova Nebojša Stefanović izjavio je danas da je završeno poligrafsko saslušanje predsednika Vlade Srbije Aleksandra Vučića, i da je on prošao poligrafsko testiranje povodom optužbi koje su o njemu iznesene u dnevnom listu Kurir.\nPajtić odbio poligraf\nPredsednik Demokratske stranke Bojan Pajtić dao je u policiji iskaz u vezi sa optužbama da je direktor „Elektromreža Srbije“ Nikola Petrović tražio mito od Lidije Udovički. Tanjug javlja da je Pajtić odbio poligrafsko ispitivanje.


Leposavić za RTS: Ne podnosim ostavku, vrednost za koju se borim veća je od funkcije\nIzvor: RTS, 15.Apr.2021, 21:06\nMinistar pravde i ljudskih i manjinskih prava Crne Gore Vladimir Leposavić rekao je za RTS da neće podneti ostavku jer je njegov zadatak pomirenje i poboljšanje međuetničkih odnosa. Dodaje da to nije pitanje njegove tvrdoglavosti, nego da je reč o vrednostima za koje se bori. Leposavić smatra da je pitanje o Srebrenici koje mu je upućeno u parlamentu zlonamerno, ali ističe da je pokušao da odgovori u najboljoj nameri.\nVladimir Leposavić je, u intervjuu za emisiju Oko, istakao da državni organi, a pre svega Skupština odlučuju o tome da li će se okončati njegovo ministrovanje. Međutim, ističe da ne pakuje kofere.\n"Kao što sam najavio, neću podneti ostavku, odnosno...\nMinistar pravde i ljudskih i manjinskih prava Crne Gore Vladimir Leposavić rekao je da neće podneti ostavku jer je njegov zadatak pomirenje i poboljšanje međuetničkih odnosa i dodao da to nije pitanje njegove tvrdoglavosti, nego da je reč o vrednostima za koje se bori...Leposavić smatra da je...\n22:55: Milan pregazio Juventus i približio se Ligi šampiona\n22:54: Partija koja se čekala čitavu deceniju! Milan razneo Juventus u...\n22:54: MILAN DEMOLIRAO JUVENTUS: Šampionu visi mesto u Ligi šampiona V...\n22:53: KRVOPROLIĆE U KOLORADU Napadač došao na rođendansku proslavu,...\n22:52: U Drakulinom zamku vakcinacija i obećanje o poseti narednih 100 ...\n22:51: ‘IGRAČI MORAJU DA SHVATE DA JE OVO CRVENA ZVEZDA’: Stankovi...\n22:51: ŠEIK BIN ZAJED OBRADOVAO SVOJ NAROD: Vredan poklon građanima i ...\n22:51: KRVAVA ROĐENDANSKA ŽURKA U KOLORADU: Napadač došao na proslav...


RTCG - Radio Televizija Crne Gore - Nacionalni javni servis :: Fudbal :: Policija pretražila kuću i ordinaciju Maradonine psihijatrice\n01. 12. 2020. 22:29 >> 22:28 0\nU OKVIRU ISTRAGE\nU okviru istrage pokrenute kako bi se istražilo da li je bilo nemara u smrti legendarnog fudbalera Diega Armanda Maradone, pretraženi su dom i ordinacija psihijatrice Ogustine Kosačov.\nKosačov je bila među ljekarima legendarnog fudbalera među kojima je i Leopoldo Luke, čiji dom i ordinacija su jučer pretreseni.\nArgentinski istražitelji bave se Lukeom kako bi otkrili je li u ovom slučaju došlo do ljekarskog nemara koji bi se mogao okarakterizirati kao ubistvo iz nehata.\nIstražitelji su uzeli izjave od Maradoninih rođaka, saopšteno je ranije iz kancelarije tužitelja San Isidora, koji nadgleda istragu zbog medicinske njege koju je Maradona primio prije smrti. Dodali su da istražitelji žele sačuvati njegov medicinski karton.\nJedan od najboljih fudbalera na svijetu svih vremena je preminuo od srčanog udara u svom domu kod Buenos Ajresa gdje se oporavljao od operacije mozga 3. novembra. Maradona je dugo vremena imao više zdravstvenih problema od kojih su neki uzrokovani korištenjem droge i alkohola.


Vesti online / Vesti / Svet / Istina ili fikcija tajne studije Bundesvera (4): Novi odbrambeni pakt\nIstina ili fikcija tajne studije Bundesvera (4): Novi odbrambeni pakt\nStratešku analizu nemačkog Bundesvera je pratila vojna vežba, a koja je simulirala bezbednosne pretnje po zemlju nakon kolapsa Evrope kakvu danas poznajemo. Portparol nemačkog Ministarstva odbrane kaže da je istraživanje "donelo gruba predviđanja", te da nigde nije navedena verovatnoća da će se ostvariti bilo koji od navedenih scenarija.\nAngela Merkel na počasnoj smotri u Berlinu\nTakođe, on je odbio da komentariše detalje izveštaja i istakao da je poverljiv. Pretpostavke u tom dokumentu u suprotnosti su sa zvaničnim izjavama lidera EU, koji se javno zalažu za veću integraciju evropskih zemalja u Uniju, u čemu prednjači upravo nemačka kancelarka Angela Merkel.\n3. Trećeg svetskog rata neće biti\nPredsednik Evropske komisije Žan-Klod Junker je još pre dve godine govorio o zajedničkim vojnim snagama koje bi "dale dodatnu težinu i sigurnost kompletno bezbednosnoj slici EU".\nPredlog je bio da "stalnu postavku EU snaga" čine vojske Francuske, Nemačke, Italije, Španije i Poljske, koje bi bile raspoređene u 18 bataljona, centralna bi bila smeštena u Briselu i bila bi pandan NATO-u.\n- Evropskoj uniji je neophodna zajednička vojska kako bi bila shvaćena ozbiljno na međunarodnom nivou - istakao je on.\nIdeju su podržali lideri Italije, Francuske, Nemačke, Mađarske, Finske i Češke, ali se usprotivila Velika Britanija. Nakon Bregzita, situacija se očigledno značajno menja. Najmanje 20 zemalja EU potpisaće naredne nedelje u Briselu novi odbrambeni pakt za finansiranje i razvoj zajedničke vojne opreme, u znak jedinstva posle odluke Velike Britanije da napusti blok.\nPotpisivanje Sporazuma o stalnoj strukturnoj saradnji (PESCO) promovišu Francuska i Nemačka, a nakon višegodišnjeg smanjenja troškova u Evropi i oslanjanja na SAD kroz NATO, dve države se nadaju da će sporazum ujediniti nacije u čvršćoj odbrambenoj saradnji koja podrazumeva vojnike i oružje.\nOsim Francuske i Nemačke, do sada su Italija, Španija i još oko 16 zemalja EU obećale da će se pridružiti paktu, koji bi zvanično mogao da bude stavljen na snagu u decembru. Danska, Portugal, Malta i Irska tek treba da se javno obavežu. Velika Britanija, nakon Bregzita 2016, neće učestvovati u sporazumu.


Obrazovanje u Albaniji suočeno je sa finansijskim problemima - PRIJATELJSTVO\nAlbanija ima jedan od najnižih budžeta za obrazovanje u odnosu na bruto domaći proizvod (BDP): tek nešto više od 3% BDP-a.\nFinansiranje obrazovanja je čak 40% manje nego u razvijenim evropskim zemljama i dobrih 15 – 20% niže nego u regionu.\nNedavno objavljena analiza Organizacije za ekonomsku saradnju i razvoj (OECD) o obrazovnom sistemu u zemlji ističe da Albanija ne uspeva da dobro iskoristi i onako ograničena raspoloživa sredstva.\nOd svih nivoa obrazovanja, srednji je najmanje finansiran u odnosu na ostale nivoe. Albanija obezbeđuje samo 0,4% svog BDP-a za srednje obrazovanje, što je nivo mnogo niži nego u razvijenim zemljama gde se za tu namenu obezbeđuje oko 2% BDP-a. Srednje obrazovanje je važna karika u obrazovnim sistemima, jer se formiraju veštine za zanimanja i veštine na tržištu rada.\nPodaci PISA pokazuju da je finansiranje obrazovanja direktno povezano sa kvalitetom znanja koje učenici imaju. Kada se upoređuju troškovi za učenike srednjih škola u Albaniji sa troškovima drugih zemalja, podaci sugerišu da Albanija ima niska finansijska sredstva i posledično niske ocene na PISA testovima. Stručnjaci OECD-a primećuju da će Albaniji biti teško da poboljša kvalitet obrazovanja bez većih ulaganja.


Si4care - Poziv za unapređenje zdravstvene nege starih lica - Merkur Vrnjačka Banja\nSi4care – Poziv za unapređenje…\nNa sastanku partnera SI4CARE projekta u Splitu definisani su kriterijumi za partnerstvo i upućen poziv partnerima iz regiona za učešće u realizaciji projekta\nSplit, 15-16. jula 2021. – U prostorijama Medicinskog fakulteta Split 15. i 16. jula 2021. godine održan je prvi sastanak partnera evropskog projekta SI4CARE, čiji je cilj socijalna inovacija za integrisanu zdravstvenu i socijalnu zaštitu starih lica u regionu jadransko-jonskih država. Sastanak je okupio svih 10 projektnih partnera, koji su ovom prilikom analizirali tekuće aktivnosti i planirali buduće akcije. Sastanku su prisustvovali predstavnici Specijalne bolnice Merkur, Miodrag Miljković, koordinator projekta za Srbiju i Srđan Kožetinac, koordinator projekta za Merkur.\n„Ne možemo da zaustavimo ili da promenimo proces starenja stanovništva, ali možemo da izvršimo prevenciju nekih negativnih posledica poput samoće, izolacije, siromaštva i povrede, koji je glavni cilj SI4CARE projekta“, izjavio je Vlado Dimovski profesor Ekonomskog fakulteta Ljubljana i koordinator projekta Si4Care. „Kvalitet života u starosti – socijalna i zdravstvena perspektiva pojedinca biće u fokusu interesovanja i pregršt predloženih rešenja za ublažavanje pomenutih negativnih posledica starenja“.\nPartneri projekta su sa sastanka uputili poziv svim zainteresovanim institucijama, nevladinim organizacijama, zdravstvim ustanovama, lokalnim zajednicima i pojedincima koji svojim znanjem i projektima mogu da predstave svoju dobru praksu za integrisanu zdravstvenu i socijalnu zaštitu starih lica u regionu ADRION.\n„U prethodnoj fazi projekta završena je procena trenutne situacije zdravstvenog i sistema socijalne zaštite i razumevanje potreba i izazova na polju „zdravog“ starenja“, izjavio je Miodrag Miljković, predstavnik Srbije. „Partneri SI4CARE, među kojima i Specijalna bolnica Merkur, kao partner i predstavnik Srbije, sprovelo je detaljna istraživanja. Ukupno 31 intervju sa kreatorima politike, 216 anketa sa operativnim stejkholderima i više od 600 anketa sa starijim građanima u 6 zemalja ADRION-a“.\nSI4CARE projekat je do sada pokazao da je važno identifikovati dostupne tehnologije i njihovu potražnju, a društvo će imati koristi kroz implementaciju ovih rešenja na individualnom, ili na nivou institucija i zajednice. Predložena rešenja treba da budu orijentisana na prevenciju i predviđanje, a ne na lek, a rešenja, takođe, treba da budu dostupna i ljudima u ruralnim i drugim udaljenim oblastima.\n„Prednost SI4CARE zasnovana je na multisektorskom i stručnom timu koji može pokriti četiri glavne oblasti koje su fundamentalne za društvene inovacije i širenje tehnologije“, izjavio je Srđan Kožetinac. „Predstavljamo poziv, otvoreni poziv svima da se pridruže našoj mreži, na vašem putu od identifikovanih potreba i zahteva do novih rešenja. Radujemo se što cemo vam poželeti dobrodošlicu na brod!“\nSI4CARE projekat sufinansiran je od strane ERDF-a preko Interreg ADRION programa, pa je cilj da se angažuju sve institucije, na sa svim nivoima upravljanja, od zajednica do ministarstava.\nPogledajte vest na zvaničnom sajtu projekta https://si4care.adrioninterreg.eu/news/si4care-pp-meeting-in-split\nCategory: AktivnostiBy Miodrag Miljkovic 19. августа 2021.\nAuthor: Miodrag Miljkovic\nPreviousPrevious post:Otkrivena nova lekovita svojstva voda iz Vrnjačke BanjeNextNext post:Egipćani žele vrnjački Merkur na Crvenom moru


Legija časti Olji Bećković - Sputnjik Srbija\n20:44 23 Jun 2021\n21:14 30.04.2015 (osveženo 16:19 05.10.2015) Preuzmite kraći link\nAmbasadorka Francuske u Srbiji Kristin Moro uručila je danas orden Legije časti u rangu viteza novinarki Olji Bećković za izuzetan profesionalni put, hrabrost i odvažnost, poručivši tom prilikom da njena zemlja time odaje priznanje i celoj profesiji novinara.\nBećkovićeva je primajući orden rekla da je odlikovana u trenutku kada je političkom odlukom ukinuta emisija „Utisak nedelje“ koju je vodila u protekle 23 godine.\n„Ne mogu i neću da sakrijem ličnu nelagodu što me je Vaša zemlja, Francuska, jasnije videla i bolje razumela od moje sopstvene“, istakla je Bećkovićeva, vidno uzbuđena.\n„Ne samo sa nezadovoljstvom onih čiji se interesi loše prilagođavaju transparentnosti, već i sa komercijalnim interesima i, najzad, sa autocenzurom, iskušenjem koje postaje razumljivo pred strepnjama koje mogu da osećaju novinari za svoje radno mesto, pa čak i za svoju bezbednost“, rekla je ona.\nPrema njenim rečima, da bi se to prevazišlo treba imati čvrsto utemeljena uverenja, veoma jasan osećaj za moral i ličnu hrabrost, a potrebno je i povoljno okruženje, ne samo na zakonskom već i na društvenom i intelektualnom planu.\nOlja Bećković sa ordenom Legije časti\n„Solidarnost profesije, podrška građana, priznavanje uloge slobode medija u jednoj demokratiji su veoma važni elementi koji omogućavaju veru u budućnost“, dodala je ambasadorka.\nIstičući da je orden Legije časti priznanje najvišeg ranga među francuskim počasnim odlikovanjima koje odlikuje ličnosti čije angažovanje otelotvoruje velike ideje, vrednosti i ciljeve koje Francuska brani na svojoj teritoriji i u svetu, ona je podsetila na životni put Olje Bećković.\nKonstatovala je da je Bećkovićeva tokom 23 godine, od 1991. do 2014, vodila „Utisak nedelje“, emisiju za koju je njeno ime neraskidivno vezano, a koja je, kako je navela, pratila razvoj i preobražaj Srbije svih tih godina.\n„Razvijajući jedan potpuno drugačiji koncept od onog koji je pre toga postojao u vašoj zemlji, slobodno novinarstvo u službi informisanja građana koje daje bez predrasuda i sa punom slobodom reč ličnostima koje brane najrazličitije ideje, učestvovali ste u građanskom obrazovanju više generacija vernih gledalaca“, istakla je Moro.\nOcenivši da je Bećkovićeva „simbol srpskog novinarstva“, Moroova je izrazila nadu da će ona moći da nastavi sa ispunjavanjem profesionalne misije koju je sebi zacrtala.\n„Znam da ćete jednom mesečno u nedeljniku Nin objavljivati intervjue koje ćete voditi sa značajnim ličnostima sa javne scene u Srbiji koje će, kao i uvek, da brane svoja različita uverenja i predstavljaju različita mišljenja“, zaključila je ambasadorka Moro.\nZahvalivši na francuskom odlikovanju Bećkovićeva je istakla da je ono sada obavezuje da se do kraja života trudi da ga ne izgubi.\n„Ovo bi trebalo da bude nešto zbog čega se osećate vrlo ponosno, a sa druge strane taj osećaj da vas Francuska više ceni od sopstvene zemlje ne može baš da vas učini ravnodušnim“, rekla je Bećkovićeva okupljenim novinarima.\norden, Utisak nedelje, Legija časti, Olja Bećković, Francuska, Srbija


Ministar odbrane i načelnik Generalštaba VS razgovarali sa srpskim mirovnjacima\nBeta 25. decembra 2021. 13:10\nMinistar odbrane Nebojša Stefanović i načelnik Generalštaba Vojske Srbije (VS) general Milan Mojsilović razgovarali su danas putem video-veze iz Operativnog centra sistema odbrane sa starešinama kontigenata VS angažovanih u osam multinacionalnih operacija UN i Evropske unije.\nU tim misijama je trenutno angažovano 278 pripadnika VS a po rečima ministra odbrane Nebojše Stefanovića, oni na „najbolji mogući način predstavljaju Srbiju“.\n„Imao sam prilike to da čujem i od generala, koji komanduju kontingentima u ovim misijama, kada sam nedavno bio u Španiji, gde kažu da su naši vojnici medju najboljima u svetu i da je sa njima veoma lako saradjivati, jer svoje zadatke obavljaju profesionalno i bez ikakvih zastoja“, naveo je Stefanović a prenelo Ministarstvo odbrane.\nOn je čestitao srpskim mirovnjacima predstojeće praznike i poručio im da „24 časa dnevno“ mogu da računaju na podršku Ministarstva odbrane i VS.\nO situaciji u zonama angažovanja, aktivnostima i zdravstvenom stanju ljudstva referisali su komandant nacionalnog kontingenta iz misije u Centralnoafričkoj Republici i stariji nacionalni predstavnici iz mirovnih misija u Libanu, Somaliji, Kipru, Kongu, misiji ATALANTA i misiji UNTSO na Bliskom istoku.\nBeograd: Počeo protest za zabranu iskopavanja litijuma i bora u Srbiji\nU teškoj saobraćajnoj nesreći u Zemunu autobus usmrtio muskarca


SUBNOR NOVI SAD I ADLIGAT prave izložbu o Drugom svetskom ratu | Najnovije vesti - Srbija danas\n27.06.2020. • 10:54 Srbija Danas\nSUBNOR NOVI SAD I ADLIGAT prave izložbu o Drugom svetskom ratu\nAdligat je posvećen očuvanju sećanja i fond knjiga o NOB-u i socijalističkoj Jugoslaviji prevazilazi 30.000 bibliografskih jedinica.\nGradski odbor Saveza Udruženja boraca NOR-a i Udruženje Adligat potpisali su Protokol o saradnji kojim se dve institucije povezuju i podržavaju međusobne aktivnosti, a dogovorena je i važna izložba o Drugom svetskom ratu krajem godine u saradnji sa Arhivom Vojvodine.\nVELIKA KOPRODUKCIJA: Priprema se serija o prvoj dami Jugoslavije\nPisma kralja Milana po prvi put će biti prikazana javnosti u Arhivu Vojvodine\n- Bio sam veoma iznenađen kada sam jednog dana na radnom stolu zatekao knjige iz biblioteke Moše Pijade. Svaka je bila sa njegovim potpisom - kaže Viktor Lazić, predsednik Udruženja za kulturu, umetnost i međunarodnu saradnju Adligat u okviru kojeg su otvoreni Muzej knjige i putovanja i Muzej srpske književnosti.\n- Gradski odbor SUBNOR-a iz Novog Sada poslao nam je poštom na poklon taj dragoceni materijal. Iz tog divnog gesta razvila se saradnja koja je danas krunisana potpisivanjem Protokola o saradnji - dodaje Lazić.\n- Dogovorili smo izložbu o Drugom svetskom ratu na kojoj ćemo po prvi put izložiti mnoge ekskluzivne eksponate iz samog rata, dnevnike iz logora itd, Izložbu je odmah podržao direktor Arhiva Vojvodine, dr Nebojša Kuzmanović, na čemu smo mu veoma zahvalni - dodaje Lazić.\n- Retko koja institucija ima tako bogat fond o NOB-u kao Udruženje Adligat i Biblioteka Lazić, zato je važno da se barem deo tog materijala po prvi put nađe pred očima javnosti. Znamo da se u ovom Udruženju o svakoj knjizi i predmetu staraju sa najvećom pažnjom. Aktivnosti ovog Udruženja pratimo već duže vreme i drago nam je da smo započeli saradnju za koju verujemo da će doprineti očuvanju sećanja na našu antifašističku borbu - kaže Marijan Kubi, predstavnik SUBNOR-a u Novom Sadu.\nTokom potpisivanja protokola o saradnji, predstavnik SUBNOR-a je predsedniku Adligata uručio još jednu knjigu iz fonda biblioteke Moše Pijade.\nMoša Pijade (1890-1957) bio je slikar, novinar i likovni kritičar, revolucionar i učesnik Narodnooslobodilačke borbe. Visoki državni i partijski funkcioner Jugoslavije i Komunističke partije. Učestvovao je u stvaranju odluka drugog zasedanja AVNOJ-a i prvog Ustava FNRJ. Nosilac je partizanske spomenice 1941, Ordena junaka socijalističkog rada i Ordena narodnog heroja. Jedan je od osnivača i prvih saradnika Tanjuga.\n- U Adligatu već posedujemo slike Moše Pijade, pa su naročito zanimljive knjige o umetnosti koje smo dobili, na osnovu kojih se ponešto može zaključiti o Pijadinim slikarskim preferencijama i uticajima. Zahvalni smo SUBNOR-u što je baš nama ukazao ovoliko poverenje. Adligat je posvećen očuvanju sećanja i naš fond knjiga o NOB-u i socijalističkoj Jugoslaviji prevazilazi 30.000 bibliografskih jedinica. U vreme kada su ti materijali bili masovno uništavali kao nepoželjni, još od vremena ranih devedesetih, mi smo ih sakupljali sa željom da sačuvamo autentičan istorijski trag o jednom važnom vremenu - kaže Lazić.\nUdruženje Adligat i Gradski odbor SUBNOR-a Novi Sad pozivaji sve zainteresovane koji imaju materijale vezane za Drugi svetski rat i NOB, a žele da ih poklone Fondu NOB-a i Jugoslavije Udruženja Adligat da se obrate sedištu ovog Udruženja u Beogradu ili SUBNOR-u u Novom Sadu. Najvažniji materijali će biti prikazani na planiranoj izložbi u oktobru ove godine. (Kontakt: Adligat – 063360218; SUBNOR NS – 062338614)\n27 stranica pisama kralja Milana Obrenovića koje menjaju istoriju\nĐOKOVIĆ U ULOZI NIKOLE TESLE: MIloš Biković u novom filmskom ostvarenju angažovaće poznatog tenisera\nPREŽIVELI JUNACI svedočiće u filmu "KOŠARE" Snimanje počinje na VIDOVDAN, a evo kada ga možemo gledati\nMILOŠ BIKOVIĆ DOVODI EKIPU IZ HOLIVUDA U SRBIJU! Uskoro počinje snimanje američkog filma u Beogradu!\nAdligat Savez udruženja boraca NOR SUBNOR udruženje Adligat Udruženje za kulturu umetnost i međunarodnu saradnju Adligat Muzej knjige Muzej srpske književnosti Novi Sad Viktor Lazić Biblioteka Lazić NOB Marijan Kubi drugi svetski rat Moša Pijade


U prostorijama Javnog preduzeća za upravljanje morskim dobrom Crne Gore upriličen sastanak sa predstavnicima delegacije iz Turske\n''Odnosi između Crne Gore i Turske su na visokom nivou i očekujemo da će se zahvaljujući takvim odnosima realizovati kvalitetna saradnja'', poručeno je sa sastanka direktora JP ''Morsko dobro'' sa predstavnicima delegacije iz Turske pokrajine Mugla i grada Bodruma na čelu sa guvernerom Bodruma Bilgehan Bayarom i predsjednikom Opštine Bodrum Ahmet Arasom.\nPredstavnici Delegacije su se na jučerašnjem sastanku upoznali sa organizacijom i načinom rada, kao i funkcionisanjem Javnog preduzeća za upravljanje morskim dobrom Crne Gore. U razgovorima je sa predstavnicima grada Bodruma stavljen akcenat na modelima buduće saradnje i razmijeni iskustava.\nGospodin Ahmet Aras, predsjednik Opštine Bodrum je izrazio oduševljenje kada je u pitanju ljepota crnogorske obale i istakao da Crna Gora i Turska imaju dosta sličnosti u oblasti turizma, kao sličan kulturološki mentalitet.\nDirektor Javnog preduzeća Morsko dobro Mladen Mikijelj je istakao da je ovo samo početak pregovora i vjeruje da će u narednom periodu razgovarati o aktivnostima koje će doprinijeti odnosima između država i da će kroz zajedničke investicije poboljšati uslove života kako građana Crne Gore, tako i Turske.\n,,Zadovoljni smo što poslednjih nekoliko godina imamo veći broj investitora iz Turske koji su dali veliki doprinos i kvalitetnoj ekonomskoj aktivnosti u zoni morskog dobra i očekujemo da će se u narednom periodu povećati investicije, a Javno preduzeće Morsko dobro će dati svoj doprinos da se to realizuje“, zaključio je direktor Mladen Mikijelj.\nVisoke funkcionere grada Bodruma među kojima su i najugledniji turski privrednici, su pored direktora Javnog preduzeća za upravljanje morskim dobrom Crne Gore Mladena Mikijelja, ugostili rukovodilac Službe za opšte i pravne poslove Klaudija Pejović, rukovodilac Službe za uređenje i izgradnju Vukašin Mijatović i predstavnik Službe za održivi razvoj i kontrolu Nemanja Malovrazić.


Evropa je videla Partizanovog majstora - Natho u idealnom timu Lige Evrope! - Naši u svetu\nEvropa je videla Partizanovog majstora – Natho u idealnom timu Lige Evrope!\nObjavljeno 20/09/19 u 13:37\nUEFA je danas objavila i idealan tim UEFA Lige Evrope, a u njemu se nalazi i fudbaler Partizana Bibras Natho.\nNaravno, nije bilo teško pogoditi da će se kapiten Izraela naći u prvih 11 prvog kola Lige Evrope UEFA, pošto je u remiju 2:2 sa AZ Alkmarom postigao dva gola i odigrao ukupno fantastičan meč.\nNekadašnji igrač CSKA Moskve je u meču protiv holandskog kluba prvo bio strelac iz jedanaesterca, kada je izjednačio na 1:1, da bi u drugom poluvremenu lepim pogotkom doneo prednost crno-belima- Ipak, Partizan nije uspeo da tu prednost i sačuva do kraja susreta.\nU idealnom timu Lige Evrope na golu se nalazi Arsenalov Emilijano Martinez. U poslednjoj liniji je četvorka Anton Nedjalkov (Ludogorec), Kalum Čejmbers (Arsenal), Aksel Tuanzebe (Mančester junajted) i Borna Barišić (Rendžers).\nOsim veziste crno-belih, na sredini terena su još i Bakajoko Saka iz Arsenala – koji je postao najmlađi strelac Tobdžija u evropskim takmičenjima, talentovani Nikolo Zaniolo iz Rome, ali i Kevin Bua iz Bazela, tima koji je ubedljivo savladao ruski Krasnodar.\nNapadački tandem čine dvojica igrača koji su briljirali – Andraž Šporar iz Slovana je zabeležio dva gola i asistenciju u pobedi protiv Bešiktaša, dok je Klaudiju Kešeru postigao het-trik za Ludogorec protiv CSKA Moskve.\nEvo i kompletne liste igrača koji su se našli u idealnom timu i to u formaciji 4-4-2.\nMartinez (Arsenal) – Nedialkov (Ludogorec), Čembers (Arsenal), Tuanzebe (Mančester junajted), Barišić (Rendžers) – Saka (Arsenal), Natho (Partizan), Zaniolo (Roma), Bua (Bazel) – Kešeru (Ludogorec), Šporar (Slovan).\nDrama u Lionu: Žena se zatvorila u stan, pa pucala s prozora na prolaznike (VIDEO)\nBranki Veselinović nagrada “Mali princ”: Zahvaljujući umetničkom i humanitarnom radu doživela sam da mi ovom dodelom čestitate 101. rođendan”


Srpski jezik za 1.500 đaka u dopunskim školama u Sloveniji - Naši u svetu\nObjavljeno 09/07/20 u 14:00\nZahvaljujući Ministarstvu spoljnih poslova i ambasadi Srbije u Ljubljani, kao i udruženjima Srba i Srpske pravoslavne crkve u Sloveniji, došlo se do saznanja da je 1.500 učenika u dopunskim školama iskazalo potrebu za učenje maternjeg jezika i nacionalne kulture, navodi se u saopštenju Ministarstva.\nMinistar Mladen Šarčević rekao je da je u završnoj fazi priprema formiranja grupa po regijama i obezbeđivanja prevoza, kao i nastavnika koji će raditi i dodao da je potrebno ukupno 12 nastavnika, od čega već četiri žive u Sloveniji.\nOn je rekao da će za buduće nastavnike biti sproveden konkurs u narednom periodu, kao i da zbog novonastale situacije u ovom trenutku nije moguće da se potpiše protokol o korišćenju slovenačkih škola, ali će, kako kaže, to biti realizovano tokom leta.\nKako se navodi u saopštenju, poslednjih godinu dana intenzivno se radilo i na formiranju srpskih dopunskih škola u Albaniji, u Fjeru i Skadru.\nObezbeđena su dva nastavnika, kao i lektor za srpski jezik na univerzitetu u Tirani.\nU Beogradu je nedavno potpisan Sporazum između Filološkog fakulteta iz Beograda i Fakulteta za strane jezike iz Tirane, koji podrazumeva formiranje katedre srpskog jezika i uvođenje lektora.\nŠarčević je naglasio da je to istorijski događaj za zajednicu Srba u Albaniji, jer Srbi nikada nisu imali svoje škole ni učenje jezika na nivou univerziteta.\nDopunska školaSlovenijaSrpski jezik


SANKCIONISANЈE DRŽAVA ČLANICA EU ZBOG NEIZVRŠENЈA PRESUDA SUDA PRAVDE I NEOBAVEŠTAVANЈA O SPROVOĐENЈU DIREKTIVA\nPredmet istraživanja u radu su sankcije koje Sud pravde na osnovu čl. 260 UFEU može izreći državama članicama u slučaju neizvršenja presuda ili neobaveštavanja Komisije o merama za implementaciju direktiva donetih u zakonodavnom postupku. Autori prvo analiziraju postupke predviđene stavovima 2 i 3 navedenog člana i ukazuju na dileme koje se javljaju prilikom njihove primene. Nakon toga, pažnju usmeravaju na same novčane sankcije koje Sud može nametnuti ukoliko utvrdi da je država zaista prekršila pravo EU. Tom prilikom objašnjavaju razliku između penala i paušalne sume, kao i kriterijume za utvrđivanje iznosa tih sankcija. Autori zaključuju da mehanizam sankcionisanja iz čl. 260 UFEU svakako doprinosi boljoj primeni prava EU, ali ima i neke nejasnoće koje Sud pravde u budućnosti mora otkloniti.


Novogodišnji TV program: Od "Tesne kože", preko Lepe Brene i Čole, pa do oskarovskih hitova\nAko malo vratimo vreme unazad, pre nego što su zavladali striming servisi i slobodno krstarenje po internetu, publika željna novogodišnjeg sadržaja najviše se radovala zimskoj televizijskoj sezoni. Ovaj period godine je uvek bio rezervisan za filmske i serijske naslove koji bi premijerno bili prikazani na domaćim kanalima. Na prelazu u 2020. godinu i jutro posle proslave Nove godine možda ćete provesti vreme uz televizor sa porodicom ili sami, a možda i ne, zavisi od toga da li će vam se dopasti ovogodišnja ponuda.\nPiše: M.Z.M. 29.12.2019. 08:11\nLejdi Gaga i Bredli Kuper u filmu Zvezda je rođena Foto: Profimedia\nProšle godine televizijska ponuda na nacionalnom servisu je bila okrenuta domaćim klasicima - serijama i filmovima koji su redovan deo repertoara prethodnih decenija. RTS 31. decembra i 1. januara putuje starom dobrom televizijskom putanjom uz nekoliko novijih domaćih filmova koji su bili popularni u toku godine iza nas.\nLjubav na seoski način - tadicionalno kao i svake godine\nMilorad, kam bek (1970) (Ng Ljubav na seoski nacin)\nJugoslovenska serija Televizije Beograd koja je prvi put prikazana 1970. godine najavljena je u programskoj šemi RTS-a. Od 30. decembra, pa sve do 2. januara u jutarnjim časovima gledaoci će moći da se prisete serije Dragoslava Lazića i Dušana Savkovića.\nTesna koža najbolje\nNova godina ne može da prođe bez reprize filmskog serijala "Tesna koža". Prvi deo će biti prikazan 30. decembra i do 2. januara gledaci će pratiti večito komplikovani porodični i poslovni život Dimitrija Pantića.\nNajuspešniji film iz 2018. godine reditelja Miloša Avramovića koji je punio bioskopske sale biće prikazan 1. januara u 21 sat.\nProšlogodišnji domaći bioskopski hit Miroslava Stamatova o propalom dramatorgu Marku koji radi kao taksista biće prikazan 2. januara u 21 sat.\nPrvi i drugi deo čuvenog komičnog-mjuzikla Lepe Brene je obavezam deo novogodišnjeg programa. Prvi deo biće prikazan 1. januara u 17:25, a drugi u istom terminu 2. januara.\nZdravko Čolić - Samo zbog vas i samo za vas\nMuzička zvezda Zdravko Čolić će u subotu 28. decembra održati šesti koncert u Areni, a publika pored malih ekrana će moći da gleda specijalni šou-program 1. januara u 20:50.\nBajaga i instruktori - koncert u Areni\nBebi Dol ft. Bajaga - Bademi i so (OFFICIAL HD VIDEO SPOT 2005)\nRTS 2 se ove godine pobrinuo za muzički program, pa će pored Čolinog koncerta biti prikazan 2. januara i koncert Bajage i instruktora u 21:15.\nNesuđeni oskarovski film Demijana Šazela koji je bio u trci za Najbolji film godine na dodeli Oskara 2017. godine biće emitovan na televiziji Prva 31. decembra u 23 sata. Oni koji su zainteresovani mogu da plešu i pevaju u ponoć uz muziku i koregrafiju filma u kojem glavne uloge tumače oskarovka Ema Stoun i Rajan Gosling.\nŽikina Dinastija najbolje\nFilmski serijal Žikina dinastija je deo novogodišnje programske šeme televizije Prva. Prva dva dela biće prikazana 1. januara u prepodnevnim časovima, a treći 2. decembra. Ako ste zaboravili na čuveni serijal ovo je vreme kad možete da se podsetite.\nAlternativna verzija bajke o Snežani i sedam patuljaka u režiji Ruperta Sandersa sa Šarliz Teron, Kristen Stjuart i Krisom Hemsvortom biće prikazana u ponoć 2. januara.\nŠarliz Teron u ulozi tajne agentkinje dobija važan zadatak nekoliko dana pre pada Berlinskog zida. Film koji je zaradio preko 100 miliona dolara 2017. godine upoređen je sa čuvenom fanšizom "John Wick", a glavne uloge tumače Šarliz Teron i Džejms Mekavoj. Film će biti prikazan 31. decembra pola sata posle ponoći.\nDiznijev klasik "Frozen" koji je zaradio 1.200.000.000 dolara je priča o dve sestre upakovana u bajkoviti svet prepun pesama i duhovitih likova. Animiran film će biti prikazan 1. januara ujutru u pola 11.\nFilm zasnovan na romanu Dejvida Grana sa Čarlijem Hunamom, Robertom Patisonom i Sijenom Miler je avanturistička drama koje će biti prikazana 1. januara u 21 sat.\nZa pretplatnike kablovskog operatera postoji nekoliko ovogodišnjih premijera i poznatih filmova.\nFantazijski serijal koji prati događaje koji su zadesili svet Harija Potera je produciran i napisan od strane spisateljice J.K. Rouling. Drugi deo filma pod nazivom "Grindelvaldovi zločini" biće prikazan u 13:40 30. decembra.\nTim Bartonova verzija Diznijevog klasika cirkuske atrakcije - klempavog slončeta Damba rezervisana je za 30. decembar u 20 časova.\nAnimirana vezija Marvelovog junaka prošle godine je sebi obezbedila Oskara u kategoriji za Najbolji animirani film. Film će biti prikazan 15 časova 31. decembra.\nProšlogodišnji kandidat za Oskara o životu pevača grupe Queen - Frediju Merkjuriju biće prikazan 31. decembra u 19:25.\nFilm koji je ove godine zaradio preko milijardu dolara je poslednji deo sage, ili barem tako kažu kreatori, čuvenih Osvetnika. Film će biti prikazan 15 minuta posle ponoći 31. decembra.\nProšlogodišnji kandidat za Oskara u kategoriji za "Najbolji film godine" sa Lejdi Gagom i Bredlijem Kuperom nazvan je jednim od najlepših ljubavnih priča modernog doba. Film će biti prikazan u 20 časova 1. januara.\nProšlogodišnji hit triler sa Vajolom Dejvis, Mišel Rodrigez, Elizabet Debacki i Sintijom Erivo prati priču žena čiji su se muževi bavili mutnim poslovima i ostavili ih u problemima. Film će biti prikazan 1. januara u 22:15.


LAVROV: Ukidanje sankcija Iranu odgovara Rusiji! - Informer\nUkidanje sankcija Iranu u potpunosti odgovara interesima Rusije i biće korisno za bilateralne ekonomske odnose, izjavio je šef ruske diplomatije Sergej Lavrov\n- Iran je davnašnji partner Rusije, u osnovi naših odnosa je tradicija prijateljstva i dobrosusedstva. Uvereni smo da će smanjenje napetosti oko Irana biti korisno za dvostrane trgovinsko-ekonomske odnose i, u skladu s tim, doneti osetne pogodnosti Rusiji - rekao je Lavrov u intervjuu listu "Argumenti i fakti".\nLavrov je to rekao odgovarajući na pitanje zašto Moskva pomaže Teheranu da se izbavi od sankcija ako to može da obori cenu nafte i bude nepovoljno, preneo je TAS S.\nRuski ministar inostranih poslova rekao je da ne postoje nikakve zabrane Saveta bezbednosti UN za izvoz iranske nafte i gasa i da ih "Teheran i sada prodaje državama koje se ne boje nelegitimnih zapadnih restrikcija, a i onima koji su uspeli da se 'sporazumno' dogovore sa Vašingtonom".\n- Region Bliskog istoka i severa Afrike sada doživljava period velikih potresa, vezanih, između ostalog, i za aktiviranje ekstremističkih i terorističkih snaga, sa jačanjem međuetničkih i međukonfesionalnih nesuglasica - rekao je Lavrov, dodajući da je "požar zahvatio Siriju, Irak, Jemen, Libiju" i da je "nemirno u mnogim drugim zemljama".\nPrema njegovim rečima, pogoršavanje stanja moglo bi imati veliki negativan uticaj na međunarodnu stabilnost i interese mnogih zemalja, uključujući Rusiju, čije su "južne granice sasvim blizu".\nLavrov je, takođe, rekao da Moskva "dosledno povlači poteze za političko rešavanje konfliktnih situacija i rešenje mnogobrojnih problema regiona i doprinosi uspehu odgovarajućih multilateralnih napora".\nIran Sankcije Rusija Sergej Lavrov


Da li politička borba u Trnovu prerasta u fizičko razračunavanje? - Trebevic.net\nTrnovo, jedna od šest gradskih opština, poznata je po složenoj političkoj situaciji i stranačkim antagonizmima koji nerijetko eskaliraju u fizičke sukobe.\nDanas su na zvaničnoj fb stranici koalicije koja okupljena oko SDS-a u ovoj opštini nosi naziv “Savez za Trnovo” objavljeni detalji vezani za najnoviji incident.\nNaime, kako se navodi u saopštenju “Saveza za Trnovo”, dok je trajao sastanak OO SDS-a Trnovo, pripadnici suprotnog političkog tabora oštetili su vozilo Aleksandra Šarića, člana skupštine SDS-a. Savez za Trnovo osudio je ovaj čin i očekuje da će policijska stanica Trnovo, kojoj je uredno prijavljeno ovo (ne)djelo rasvijetliti ovaj događaj.\nKako saznajemo, pripadnici policije su napravili uviđaj i uzeli izjave od prisutnih.


Svet koji inspiriše - prodajna izložba predmeta\nHome / Najave događaja / Svet koji inspiriše – prodajna izložba predmeta\nProdajna izložba predmeta napravljenih od nepotrebnog, odbačenog i reciklabilnog otpadnog materijala sakupljenog u Eko-školama održaće se 23. avgusta sa početkom od 13 časova u Pivnici na Adi, Ada Ciganlija bb u Beogradu.\nU okviru projekta Svet koji inspiriše C&A fondacije biće održana prodajna izložba predmeta iz Doma za lica ometena u razvoju „Srce u Jabuci, škole za osnovno i srednje obrazovanje sa domom učenika u Somboru i na Umci.\nCegeri, lutke, tihe knjige, prekrivači i nakit od korišćenog, upotrebljenog reciklabilnog tekstila. Udružene ruke dece mogu promeniti svet i učiniti ga boljim mestom za život.\nBudite deo Sveta koji inspiriše i pokažite svoju humanost, poručuju organizatori Ambasadori održivog razvoja i životne sredine.\nOd 18 časova održaće koncert hor i rock grupe Doma „Srce u Jabuci“ iz Jabuke.


Direktorka američke Nacionalne obaveštajne službe Avril Hejns (Haines)\nLideri američkih špijunskih agencija izjavili su u utorak da bi ruski predsednik Vladimir Putin mogao da intenzivira napad na Ukrajinu uprkos vojnim neuspesima i ekonomskim teškoćama kao rezultat međunarodnih sankcija, što bi dovelo do „nekoliko ružnih narednih nedelja“.\n„Naši analitičari procenjuju da je malo verovatno da će Putina odvratiti ovakvi neuspesi i da bi umesto toga mogao da eskalira krizu,“ rekla je direktorka Nacionalne obaveštajne službe Avril Hejns (Haines) na godišnjem saslušanju Komiteta za obaveštajne poslove Predstavničkog doma o pretnjama širom sveta, gde je svedočila sa drugim direktorima obaveštajnih agencija.\nSa tako visokim tenzijama, uvek postoji potencijal za "nenamernu eskalaciju", rekla je Hejns.\nOna je dodala da je Putinova najava da podiže spremnost svojih nuklearnih snaga bila neuobičajena, ali da analitičari obaveštajnih službi nisu primetili promene u nuklearnom držanju Rusije izvan onih koje su otkrivene tokom prethodnih međunarodnih kriza.\n„Takođe nismo primetili promene nuklearnog pozicioniranja koje prevazilazi ono što smo videli u prethodnim trenucima pojačanih tenzija“, istakla je Hejns.\nVilijam Berns (William Burns), direktor Centralne obaveštajne agencije, ponovio je procenu Hejnsove da je malo verovatno da će Rusija odustati.\n„Mislim da je Putin trenutno ljut i frustriran. Verovatno će se udvostručiti napore i pokušati da smrvi ukrajinsku vojsku bez obzira na civilne žrtve“, rekao je Berns.\nOn je istakao da on i analitičari CIA ne vide kako Putin može da ostvari svoj cilj da zauzme Kijev i zameni vladu predsednika Vladimira Zelenskog promoskovskim ili marionetskim rukovodstvom.\n„Ne vidim kako on može da ostvari taj cilj takvu vrstu završne utakmice i kuda to vodi, mislim da će biti nekoliko ružnih narednih nedelja u kojima će pojačati napade… uz malo obzira na civilne žrtve“, rekao je Berns.\nOn je takođe rekao da su kineski lideri "uznemireni" zbog napada na Ukrajinu, uprkos tome što odbijaju da osude Rusiju ili napad nazovu invazijom.\n„Nisu očekivali značajne poteškoće na koje će Rusi naići. Mislim da su uznemireni štetom po reputaciju koju može naneti njihova bliska povezanost sa predsednikom Putinom; drugo, ekonomskim posledicama u trenutku kada se suočavaju sa nižim godišnjim stopama rasta nego prethodnih više od tri decenije“, dodao je Berns.\n„Mislim da su pomalo uznemireni zbog uticaja na globalnu ekonomiju. I treće, mislim da su pomalo uznemireni načinom na koji je Vladimir Putin mnogo zbližio Evropljane i Amerikance“, rekao je Berns.\nSjedinjene Države su izvršile „intenzivnu razmenu obaveštajnih podataka“ sa Ukrajinom, dodao je šef CIA-e.\nGeneral-potpukovnik Skot Berijer (Scott Berrier), direktor Odbrambene obaveštajne agencije, rekao je da je prema njegovoj proceni ubijeno između 2.000 i 4.000 ruskih vojnika.\nRusija svoje akcije u Ukrajini naziva „specijalnom operacijom“ za koju kaže da nije osmišljena da okupira teritoriju, već da uništi vojne kapacitete svog južnog suseda i uhapski,kako navodi, nacionaliste.


Šta su sve dogovorili Vučić i Putin | Banjaluka.net\nŠta su sve dogovorili Vučić i Putin\nPredsjednik Vlade Srbije Aleksandar Vučić sastao se danas sa predsjednikom Ruske Federacije Vladimirom Putinom. Prema Vučićevim riječima dogovorena je niža cijena gasa.\nVučić nakon sastanka sa ruskim predsjednikom nije želio novinarima da otkriva šta mu je sve Putin rekao, jer je, kako kaže, to bio „razgovor u četiri oka“.\nSrpski premijer je samo podsjetio da je sa Rusijom potpisan memorandum o proširenju kapaciteta za Banatski dvor.\nOn je istakao i da je dogovoreno da će Srbija raditi na remontu ruskih helikoptera koji će biti prebačeni iz Poljske i Češke što će, prema njegovim riječima, značiti nova radna mjesta.\n„Mi ćemo tražiti još eksperata i vjerovatno zaposliti veliki broj ljudi u našoj zemlji koji će da rade na remontu ruskih helikoptera. To je važna ekonomska vijest za našu zemlju“, rekao je Vučić novinarima.\nOn je rekao da će biti formirane radne grupe koje će se baviti organizacijom tog posla i dodao da će za taj posao biti potrebno da se angažuju mašinski tehničari i inženjeri.\nPrema njegovim riječima, u razgovoru sa Putnom bilo reči i o saradnji u namjenskoj industriji.\nOn je podsjetio i da ne osjeća dodatne pritiske na Srbiju da uvede sankcije Rusiji, uz opasku da je na njega teško vršiti pritisak.\n„To znaju svi, mnogo je to teško uraditi. To su svojevremeno uradili po pitanju Briselskog sporazuma i tad su shvatili da je to besmisleno“, izjavio je Vučić novinarima.\nVučić je rekao da svuda u svijetu govori isto, pa je tako i u SAD govorio da želi dobre odnose sa Rusijom, kao što je i u Rusiji govorio da je Srbija na evropskom putu.\nPronađena rješenja za još brži razvoj odnosa\n„Svjestan sam da se svjetska ekonomija nalazi u lošem stanju, ali je, bez obzira na to, ekonomska saradnja sa Srbijom dobra“, istakao je Putin u trominutnom obraćanju novinarima na početku sastanka, te poželio dobrodošlicu srpskom premijeru i delegaciji, u kojoj su ministri Ivica Dačić, Nebojša Vujović, Zorana Mihajlović, Nebojša Stefanović i Bratislav Gašić.\nPremijer Vučić je zahvalio predsjedniku Rusije na gostoprimstvu i istakao da je srpska delegacija posljednja tri dana u Moskvi i sa predsjednikom Vlade Dmitrijem Medvedevom, i sa drugim sagovornicima, razmotrila ekonomske odnose, ali i političke.\n„I sa pogledom u budućnost, našli smo rješenje za još brži razvoj naših odnosa“, istakao je premijer Vučić.\nOn je u ime Republike Srbije zahvalio Putinu na podršci u Ujedinjenim nacijama i Unesku, kao i u svim drugim međunarodnim organizacijama, gdje Srbija pokušava da zaštiti svoj integritet, ali i svoj ugled i slobodarsku tradiciju.\n„Znamo da je situacija u cijelom svijetu komplikovana, ništa manje nije komplikovana ni na Balkanu“, naglasio je Vučić.\nOn je Putina obavijestio i o saradnji sa Prištinom, Briselskom sporazumu i zastojima u njegovoj realizaciji.\nVučić je ruskom predsjedniku prenio da je Beograd zabrinut zbog najnovijih izjava iz Prištine, koje ukazuju na mogućnosti da ranije postignuti dogovori ne budu realizovani, a prije svega sporazum o formiranju Zajednice srpskih opština.\nVučić je u razgovoru sa šefom ruske države konstatovao da je situcija na Balkanu, kao uostalom i u svijetu uopšte, veoma složena, te podsjetio na sporazume koje su u Briselu postigli Beograd i Priština.\n“A, evo, danas je predsjednica Kosova izjavila da najvažniji od tih sporazuma uopšte nemaju namjeru da realiziju, tj. primjene, što je za nas ozbiljna i teška vijest”, rekao je Vučić.\nSusretom sa predsjednikom Putinom Vučić završava trodnevni boravak u Ruskoj Federaciji.\nOvo je treći susret premijera Srbije sa šefom ruske države u posljednjih 15 mjeseci, a tema razgovora je, prema Vučićevim riječima, unapređenje saradnje dvije zemlje.


Nikolić položio predsedničku zakletvu\nBivši i novi predsednik Srbije uoči polaganja zakletve\nCeremonija u parlamentu Srbije\nTomislav Nikolić tokom intoniranja državne himne, pre nego je položio predsedničku zakletvu\nNovi predsednik Srbije napušta zdanje Skupštine\nNakon polaganja zakletve Nikolić je izasao da pozdravi pristalice ispred Skupštine.\nPristalice Tomislava Nikolića pred Skupštinom.\nTomislav Nikolić je od danas i službeno predsednik Srbije. Nakon što je položio zakletvu, najavio je kako će se boriti da Srbija postane pravna i pravična država, oslobođena organizovanog kriminala i korupcije. Rekao je da će raditi za Srbiju koja će biti ravnopravni član EU i koja se neće odreći "svog Kosova i Metohije".\nTomislav Nikolić položio predsedničku zakletvu31.05.2012


Sedmični promet Banjalučke berze 543.867 KM – Biznis.ba\nNaslovnaBerzaSedmični promet Banjalučke berze 543.867 KM\nobjavljeno 13. jul 2018. u 14:57\nNa ovosedmičnom trgovanju na Banjalučkoj berzi ostvaren je promet od 543.867,26 KM, kroz 224 transakcija.\nFondovima je ostvareno 54.534,45 KM, što predstavlja 10,03 posto od ukupnog ovosedmičnog prometa.\nNa službenom berzanskom tržištu – lista B najveći promet u ovoj sedmici imale su akcije Telekoma Srpske a.d. Banja Luka, kojima se trgovalo u vrijednosti od 25.662,51 KM. Prosječna cijena akcija na kraju ove sedmice bila je 0,814 KM, čime je ostvaren rast od 1,75 posto u odnosu na kraj prošle sedmice.\nKod fondova najveći promet u ovoj sedmici imao je DUIF Polara Invest a.d. – OAIF Adriatic Balansed, čijim akcijama se trgovalo u vrijednosti od 35.880 KM. Prosječna cijena na kraju ove sedmice bila je 2,99 KM, čime je ostvaren pad od -0,33 posto u odnosu na kraj prošle sedmice.\nObveznicama je ostvaren promet od 403.787,52 KM, što predstavlja 74,24 posto ukupnog ovosedmičnog prometa. Najveći promet je ostvaren obveznicama Republike Srpske – izmirenje ratne štete kojima se trgovalo u vrijednosti od 146.719,31 KM.\nDobitnik među fondovima je ZAIF u preoblikovanju Bors invest fond a.d. Banja Luka koji je porastao za 8,46 posto, i u petak se trgovalo po prosječnoj cijeni od 1,41 KM, u vrijednosti od 174,52 KM.\nOvosedmični gubitnik među fondovima je ZMIF u preoblikovanju Aktiva invest fond a.d. Banja Luka koji je pao za -20,00 posto, i u petak se trgovalo po prosječnoj cijeni od 3,20 KM, u vrijednosti od 460,80 KM.\nOd akcija na slobodnom tržištu najveći promet u ovoj sedmici imale su akcije preduzeća Prijedorčanka a.d. Prijedor, kojima se trgovalo se u vrijednosti od 32.320,00 KM. Prosječna cijena akcija na kraju ove sedmice bila je 0,20 KM, čime je ostvaren rast od 5,26 posto u odnosu na kraj prošle sedmice.


Hocu.ba Konferencija – CPU – Reforma obrazovanja u Kantonu Sarajevo – kako dalje? – Hocu.ba\nKonferencija – CPU – Reforma obrazovanja u Kantonu Sarajevo – kako dalje?\nRok prijave 24.02.2020\nCentar za politike i upravljanje ima zadovoljstvo pozvati predstavnike medijskih kuća na konferenciju Reforma obrazovanja u Kantonu Sarajevo – kako dalje?, koja će se održati 26. februara 2020. godine, u Atrium sali Hotela “Europaˮ, sa početkom u 11.00h.\nPanelisti na ovoj konferenciji će biti: Damir Marjanović, Namir Ibrahimović, Vedran Zubić.\nPlanirana konferencija predstavlja nastavak niza CPU-ovih javnih diskusija na temu obrazovanja, završno sa okruglim stolom održanim u januaru 2019. godine na osnovu čijih zaključaka je nastao dokument Smjernice za bolje obrazovanje BiH, gdje su identifikovani i obrazloženi ključni izazovi reforme obrazovnih politika u Bosni i Hercegovini, te ponuđeni modeli njihovog prevazilaženja.\nSmjernicama želimo pridružiti razgovor o postignutom napretku u provođenju obrazovnih reformi u Kantonu Sarajevo, kao i razgovor o planu nove skupštinske većine u vezi reformskih procesa, te rezultate PISA istraživanja i važnost kontinuiranog sudjelovanja škola na međunarodnim testiranjima kao poseban povod nastavku diskusije na temu obrazovanja u Bosni i Hercegovini.\nStruktuirana u formi panela kojem će uslijediti Q&A diskusija, ova konferencija će okupiti relevantne aktere obrazovnih procesa u Bosni i Hercegovini, predstavnike zakonodavne i izvršne vlasti u Kantonu Sarajevo, nosioce kurikularne reforme, nastavnike u školstvu, te stručnjake za obrazovna pitanja iz akademske i civilne zajednice, sa ciljem otvaranja javne diskusije koja će stvoriti povoljan ambijent za nastavak planiranja i provedbe reformi.\nU nadi da ćete se odazvati našem pozivu, unaprijed Vam se zahvaljujemo i molimo da nam sudjelovanje potvrdite najkasnije do ponedjeljka, 24. februara 2020. godine.\nAutor Hocu.ba praksa CPU event obrazovanje sarajevo\n« Foto-konkurs “U vodi svijet”\n11. ciklus programa Moja praksa u INTERA Tehnološkom parku »


Petrušić: Pomaci u borbi protiv diskriminacije, Romi i dalje najviše na udaru\nBeograd - Poverenica za zaštitu ravnopravnosti Nevena Petrušić izjavila je danas da su u proteklom periodu ostvareni pozitivni pomaci u zaštiti od diskriminacije, ali da stanje toj oblasti još nije zadovoljavajuće i da još mnogo posla predstoji u izgradnji tolerantnog društva.\nPetrušić je u Skupštini Srbije, gde je predstavila izveštaj o radu Poverenika za 2013. rekla da je u Srbiji, na osnovu svih podataka, najraširenija diskriminacija romske zajednice i to strukturalna i institucionalna, ali da su prisutni i drugi vidovi diskriminacije.\nPrema njenim rečima, zastupljena je diskriminacija na osnovu pola, invaliditeta, a široko je rasprostranjena diskriminacija LGBT osoba.\n- Diskriminacija se dešava u svim oblastima društvenog života - rekla je Petrušić, navodeći da često dobija pritužbe građana zbog diskriminacije u sferi rada i radnih odnosa, u kojoj su ljudi motivisaniji da traže zastitu jer je reč o egzistenciji.\nOna je napomenula da se više od trećine pritužbi dešava pred organima javne vlasti i sa javnim ovlašćenjima.\n- Oni se javljaju u ulozi diskriminatora. Predstavnici javne vlasti na svim nivoima nedovoljno poznaju zakon, a na primer petina ne zna da je diskriminacija zakonom zabranjena - navela je Petrušić.\nPoverenica za zaštitu ravnopravnosti je rekla i da istraživanja pokazuju da 48 odsto gradjana smatra da su diskriminisane grupe same odgovorne za svoj položaj.\nGovoreći o radu u prethodnoj godini, Petrušić je navela da je kancelarija Poverenika za zaštitu ravnopravnosti otvorila prostorije u Novom Pazaru, kao i da je planirano da budu otvorene još tri regionalne kancelarije.\nPoverenica je navela da se broj pritužbi koje stizu tom telu povećava iz godine u godinu, te da je prošle godine pokrenuto 716 postupaka po pritužbama.\nSlužba Poverenice je donela 24 preporuke mera i podnela tri tužbe i dve prekršajne prijave.\nMeđu podnetim pritužbama najviše je bilo onih u kojima su kao osnov diskriminacije navedeni zdravstveno stanje, nacionalna pripadnost, odnosno etničko poreklo, starosno doba, invaliditet, bračni i porodični status i pol.\nPetrušić je navela da najveći broj pritužbi podnose fizička lica, a da 20 odsto ukupnog broja pritužbi dolazi iz nevladinog sektora.\n"TEREN NEPRISTUPAČAN, SVUDA JE ŠUMA, NADAM SE DA ĆEMO GA NAĆI" Spasilac Gorske službe otkriva na koji način traže nestalog dečaka (12) iz Ljiga


SAD: Pakistan da bude pravi saveznik\nAmerički senator Džon Keri tokom konferencije za štampu u Kabulu u Avganistanu\nAmerički senator Džon Keri kaže da Sjedinjene Države žele da Pakistan bude – kako je rekao – „pravi saveznik“ u borbi protiv terorizma. Keri, koji je na čelu važnog senatskog Odbora za odnose sa inostranstvom, to je rekao juče u avganistanskom gradu Mazar-i-Šarifu, uoči odlaska u pakistansku prestonicu Islamabad.\nKeri će biti najviši američki funkcioner koji je posetio Pakistan otkako su američki komandosi ubili vođu Al-kaide Osamu bin Ladena 2. maja u Abotabadu, svega pedesetak kilometara severno od Islamabada.\nPojedini američki zakonodavci smatraju da je pakistanska obaveštajna služba morala znati gde je Bin Laden dugo pre tog napada. Keri je izjavio da u američko-pakistanskim odnosima postoje „stvari koje mogu da se urade bolje“.\nOn je naglasio da Sjedinjene Države žele da učvrste odnose, a ne da ih prekinu. Pakistanski parlament je juče usvojio rezoluciju kojom se američki napad osuđuje kao kršenje suvereniteta zemlje i traži uspostavljanje nezavisne komisije koja će da istraži incident.


Zvezda protiv Slovana traži prvu pobjedu u Ligi Evrope - RTV Doboj\nFudbaleri Crvene zvezde igraju protiv Slovana iz Libereca prvu utakmicu na svom stadionu u ovogodišnjoj Ligi Evrope.\nZvezda dočekuje Slovan nakon poraza na startu takmičenja od Hofenhajma u Njemačkoj i trener Dejan Stanković ne krije da će njegova ekipa ići na pobjedu.\n– Očekivanja su najviša, igramo na domaćem terenu i idemo na pobjedu. Iako je veoma zgusnut raspored i paklen ritam utakmica imali smo vremena da se odmorimo i mirno pripremimo meč – rekao je trener crveno-bijelih, koji je dodao da je cilj kluba da dočeka proljeće u Evropi.\nMeđutim, posao će biti dodatno otežan jer Stanković neće voditi tim jer zaradio dva žuta kartona na meču sa Hofenhajmom u prvom kolu Lige Evrope, oba zbog prigovora glavnom sudiji.\nSa druge strane, Slovan je na startu takmičenja zabilježio pobjedu nad Gentom iz Belgije rezultatom 1:0. Јedini strijelac za češki tim na tom susretu bio je Abdula Јusuh Helal iz Katara u 29. minutu utakmice.\nTako je klub iz Libereca na najbolji mogući način otvorio takmičenje u Evropi, pošto trenutno ne blista na domaćem planu, gde se nalazi tek na sedmoj poziciji poslije šest odigranih kola. Slovan je ostvario tri pobjede u nacionalnom prvenstvu, uz jedan remi i dva poraza.\nEkipa koju vodi trener Piter Hoftič u svojim redovima nema istinske zvezde, a najzvučnija imena su Kolumbijac Džon Edison Moskera koji je 2016. sa ekipom Atletiko Nasional osvojio Kopa Libertadores i spomenuti Helal, koji je ove sezone došao na pozajmicu iz Slavije iz Praga.\nTakmičenje u Ligi Evrope započeli su u drugom kolu kvalifikacija tokom kojih su eliminisali Riterai iz Litvanije, FCSB iz Rumunije i APOEL sa Kipra. Tokom tri kvalifikaciona meča postigli su osam i primili samo jedan pogodak. U seriji su od četiri uzastopne pobede, a posljednji zvaničan meč odigrali su upravo u Ligi Evrope sa Gentom, 22. oktobra.\nSlovan je debitovao na evro sceni u sezoni 2000-2001. u kvalifikacijama za Kup Uefa. Ovo im je 15 evropska sezona, i peti nastup u grupnoj fazi Lige Evrope.\nVratili su se u evropska takmičenja poslije tri sezone posta, a najveći uspjeh ostvarili su 2001-2002, kada su igrali u četvrtfinalu Kupa Uefa, dok su u Ligi Evrope 2013-2014. stigli do šesnaestine finala, gde ih je eliminisao AZ Alkmar iz Holandije.\nŠto se tiče rivalstva Crvene zvezde i Slovana, biće ovo njihov treći međusobni okršaj. U sezoni 2006-2007. u prvom kolu kvalifikacija za tadašnji Kup Uefa, Slovan je eliminisao Zvezdu sa ukupnih 4:1 u dvomeču.\nZvezda sigurna protiv Rada za 14. pobjedu u Superligi\nPobjeda Partizana protiv TSC


POKRAJINSKI SEKRETAR ZA PRIVREDU I TURIZAM POSETIO SOMBOR\nHome AP Vojvodina POKRAJINSKI SEKRETAR ZA PRIVREDU I TURIZAM POSETIO SOMBOR\nDatum: 10 Septembra, 2021.\nPokrajinski sekretar za privredu i turizam dr Nenad Ivanišević boravio je danas u radnoj poseti Somboru, gde je zajedno sa gradonačelnikom Antoniom Ratkovićem posetio Udruženje žena „Staparska ruža“ u Staparu.\nIvanišević se ovom prilikom upoznao sa radom i proizvodima, kao i sa planovima i narednim aktivnostima ovog Udruženja.\n„Ja verujem da će sekretar kada obiđemo još par privrednih subjekata biti zadovoljan sa onim što će da vidi, jer svakako da to gradu predstavlja jedan veliki potencijal. Drago nam je što smo danas ovde u Staparu, s obzirom da nam se približava i Tkačka kolonija i da je to stvarno jedna manifestacija koja je postala brend grada i da ima priliku da vidi kako se pravi staparski ćilim.\nSvakako da apelujemo na naša udruženja da konkurišu i na buduće konkurse i siguran sam da zajedno Sekretarijat i Grad sa svojim konkursima mogu u mnogoj meri da pomognu svim našim udruženjima i privrednim subjektima“ istakao je gradonačelnik Ratković.\nPokrajinski sekretar ovom prilikom najavio je da će Sekretarijat 15. septembra raspisati još dva konkursa, za podršku ženskom preduzetništvu i podršku manivestacijama u Autonomnoj Pokrajini Vojvodini, za šta je opredeljeno preko 40 miliona dinara.\n„Meni je uvek zadovoljstvo da dođem u lokalnu smoupravu u kojoj svaki put kad dođete vidite nešto novo, vidite da ljudi napreduju i to svakako jeste zasluga i gradonačelnika Sombora i njegovog aktivnog tima, ali i privrednika i udruženja građana i ja sa zadovoljstvom mogu da kažem da je Zapadnobački okrug na prethodnom konkursu dobio preko 50 miliona dinara što je skoro 15% ukupnih sredstava što samo pokazuje dobru interakciju lokalne samouprave, privrednih subjekata, subjekata u oblasti turizma, kao i navladinih organizacija.\nMi smo danas u Staparu upravo sa ciljem da predstavimo jedan odličan primer kako treba da funkcioniše jedna nevladina organizacija, kako treba da opstaje nevladina organizacija i da čujemo šta mi to još treba da uradimo da bi oni bili još bolji.\nNaša ideja jeste da Staparska ruža bude deo onoga što će sekretarijat predstaviti na svetskoj izložbi u Dubaiju jer mislimo da je to nešto čime treba da se ponosimo, a mislimo da u Staparu postoji još potencijala koje ćemo u dogovoru sa gradonačelnikom pretočiti sledeće godine u jednu jedinstvenu manifestaciju“ poručio je Ivanišević.\nSekretar i gradonačelnik, zajedno sa saradnicima posetili su i klub,,Bowling Stones“ koji je takođe korisnik sredstava koje je Sekretarijat dodelio putem javnog konkursa za podsticaj turističkih kapaciteta.\nPrevious articleSofić i Petričević: Zajednički raditi na podizanju privredne aktivnosti u Srpskoj\nNext article55 GODINA GALERIJE „MILAN KONJOVIĆ“


Radomir Lazović za Danas: Izlazak na izbore u više kolona ključan\n02. 09. 2020.|\n– Koalicije, postavljanje novih lica sa autoritetom u prvi plan i, pre svega, više kolona – ocenjuje za Danas istoričarka Dubravka Stojanović rezultate tek okončanih crnogorskih izbora i odgovarajući na pitanje da li opozicija u Srbiji može da izvuče pouke iz ovog slučaja.\nKako naglašava, izlazak na izbore u više kolona bi trebalo da bude lekcija srpskoj opoziciji ne samo zato što se tako mobilišu glasači i pridobijaju oni koje odbija „ćušpajz svih u istoj vreći, nego zato što se tako razvija politička scena i pluralnost mišljenja“.\n– Tako artikulisane političke vrednosti dobijaju težinu za buduće uređenje države, jer otvara debatu, na primer, da li će ona biti nacionalna ili građanska, što je i za CG i za Srbiju važno pitanje. Ako su svi u istom džaku onda oni mogu biti samo protiv aktuelne vlasti, a videli smo da građani traže programe i ideje. Mi to na našoj političkoj sceni nemamo i krajnje je vreme da se stranke idejno profilišu – zaključuje Dubravka Stojanović.\nPrema rečima Radomira Lazovića iz Ne davimo Beograd, članovima ove organizacije je „veoma drago što je poslednji evropski vlastodržac, Milo Đukanović, završio svoju vladavinu“.\n– Đukanović je vladao više od 30 godina, uzurpirao je javne funkcije, ali ne samo to, već je kriminal doveo na najviše funkcije u Crnoj Gori, slično kao u Srbiji, mada ne toliko banalno… Ostaje pitanje da li je to zaista tako, da li će Đukanović naći mogućnost da ipak zadrži moć u svojim rukama. Ipak, drago nam je što se ovo desilo, ali ne bih upadao u zamku prepisivanja slučaja na srpski. Situacija u Crnoj Gori je dosta specifična. Ono što mislim da je jako bitno je da je mnogo bolje bilo ići u više kolona na izbore jer se tako građanima svih različitih uverenja i političkih mišljenja nudi neka politička opcija za koju mogu da glasaju. U nekoliko kolona se krenulo na Mila Đukanovića i to je ono što je donelo uspeh – ističe Radomir Lazović.\nDodaje da Milo Đukanović nije mogao da se „brani sa svih strana“.\n– Naravno, on jeste moćan čovek, ali ovo je urodilo plodom. Ako nešto treba u Srbiji da prepisujemo od CG to bi mogao biti takav princip. Da se građani, umesto što odustaju od podrške jednoj koloni jer u njoj učestvuje neka opcija koja nije njima adekvatna, trebalo ponuditi nekoliko kolona i izvesti sve ljude na birališta, svakoga uključiti, odnosno ne odustati ni od jednog građanina, jer mi nemamo takav luksuz. A, to se pokazalo i u CG kao dobro – zaključuje sagovornik Danasa.\nDragan Popović, direktor Centra za praktičnu politiku, ističe za Danas da Crna Gora i Srbija, kao i bilo koja druga država, ne mogu da se porede bez svesti o međusobnim razlikama, kako u istorijskom i političkom razvoju, tako i u unutrašnjim i međunarodnim okolnostima.\n– Ni dva režima nisu za direktno poređenje. Iako su oba autokratska, među njima postoje ozbiljne razlike i Đukanović je ostavio daleko više slobode za delovanje opozicije od Vučića. Ipak, ono što može da se nauči iz crnogorskog slučaja je da opozicija mora građanima da ponudi nešto, da politika „UA Vučić“ nije dovoljna. Crnogorska opozicija formirala je tri programski logične kolone i svaka je svojim biračima ponudila jasan program iza koga ljudi mogu da stanu. Uz ovo neminovno ide i pakt o nenapadanju i nagoveštaj buduće saradnje kao poruka građanima da svi znaju da postoji viši cilj u vidu povratka demokratije i pravne država. Srpska opozicija radi sve vreme suprotno – pokušava da spoji nespojivo a istovremeno se međusobno napada. Mislim da je jasno koji od ova dva pristupa daje rezultate – zaključuje Dragan Popović za naš list.\nOriginalni naslov: Kakve poruke srpska opozicija treba da izvuče iz izbora u Crnoj Gori


EU traži Londona odustajanje od zakona kojim krši sporazum o Bregzitu - Izazov\nEU traži Londona odustajanje od zakona kojim krši sporazum o Bregzitu\nNovi magazin 10. septembra 2020. 22:19\nUmesto da se danas približe trgovinskom sporazumu, Evropska unija i Velika Britanija su se oštro sukobile zbog planiranog britanskog zakona za koji EU kaže da bi predstavljao ozbiljno kršenje sporazuma o Bregzitu i uništio i ono malo poverenja koje je ostalo između tih dveju strana.\n„Predloganjem tog zakona, Velika Britanija je ozbiljno narušila poverenje Evropske unije. Sada je na britanskoj vladi da ponovo uspostavi to poverenje“, rekao je potpredsednik Evropske komisije Maroš Šefćović.\nŠefćović je međutim rekao da EU „ne prihvata taj argument“ – da je cilj budućeg zakona zaštita mira u Severnoj Irskoj, već smatra da bi taj čropis bio „potpuno suprotan tome“.\nEU u najnovijem sporu s Londonom ima saveznika u Nensi Pelosi, predsdnici Predstavničkog doma Kongresa SAD. Ona je u četvrtak rekla da Velika Britanija neće imati šanse da postigne željeni trgovinski sporazum sa Sjedinjenim Državama, ako prekrši međunarodni ugovor – s EU i ako podrije mirovni sporazum o Severnoj Irskoj.\n„Kako misle da mogu da ne poštuju međunarodni sporazum? Šta su mislili? Nisu mislili na bilateralni trgovinski sporazum Velika Britanija SAD“ – rejkla je Pelosi.\nGlavni pregovarači dveju strana, Dejvid Frost i Mišel Barnije, trebalo je da danas završe najnoviju rundu pregovora. Obe strane kažu da će se Velika Britanija, ukoliko ne bude postignut sporazum do sledećeg meseca, 1. januara suočiti s ekonomski skupim i za nju štetnim izlaskom iz EU bez dogovora.


Češka se trese kao kad je pao komunizam: Vlast nije po volji „EU kominterne“ - 24.06.2019, Sputnik Srbija\nČeška se trese kao kad je pao komunizam: Vlast nije po volji „EU kominterne“\nNakon niza demonstracija proteklih nedelja protiv češkog premijera Andreja Babiša, osumnjičenog za malverzacije sa subvencijama Evropske unije, u Pragu se u... 24.06.2019, Sputnik Srbija\n© AFP 2022 / MICHAL CIZEKProtest u Pragu\nNakon niza demonstracija proteklih nedelja protiv češkog premijera Andreja Babiša, osumnjičenog za malverzacije sa subvencijama Evropske unije, u Pragu se u nedelju, prema navodima organizatora protesta, okupilo oko 250.000 ljudi koji su tražili Babiševu ostavku.\nDemonstranti su došli u Prag iz svih delova Češke Republike, a tamošnji mediji su ocenili da je to verovatno jedan od najvećih protesta od pada komunizma 1989. godine. Pored ostavke aktuelnog premijera, kog demonstranti smatraju pretnjom za demokratiju i pravni sistem u zemlji, zatražena je i ostavka ministarke pravde.\nČeška policija je još u aprilu predložila podizanje optužnice protiv preduzetnika i milijardera Babiša zbog navodne pronevere novca iz evropskih fondova iskorišćenih za izgradnju hotela i konferencijskog centra izvan Praga. U nedavno objavljenom nacrtu revizorskog izveštaja Evropske komisije piše da je Babiš u sukobu interesa, jer kao premijer još ima uticaj na funkcionisanje njegove firme „Agrofert” i na korišćenje novca EU.\nKriv jer radi za svoju zemlju\nIstoričar i politički analitičar Saša Adamović za Sputnjik ističe da je u ovom trenutku teško proceniti da li ovi protesti mogu da ugroze Vladu Andreja Babiša, ali da nije slučajno što je češki premijer ocenio da nacrt izveštaja EK predstavlja napad na celu Češku Republiku, a ne na njega lično.\n© AP Photo / Petr David JosekDemonstracije u Pragu\n„Očito je da se Briselu ne dopada to što je premijer Babiš u ovom momentu čovek koji odlučno vodi Češku. On je u glavnim medijima obeležen kao populista, a čim nekoga tako obeležite to znači da je reč o čoveku koji, pre svega, vodi računa o nacionalnim interesima svoje države. Tako je i u ovom slučaju, jer je premijer Babiš ne samo pobedio na sasvim regularnim i demokratskim izborima u Češkoj, nego je nedavno pobedio i na izborima za Evropski parlament i očito je da je on za većinu Čeha sasvim prihvatljiv. Međutim, takođe je očigledno da on sa svojom politikom nije prihvatljiv za Brisel“, primećuje Adamović.\nBabiš se ne uklapa u globalističku agendu\nKako kaže Adamović, bez obzira na to što je Babiš deo liberalne grupacije u Evropskom parlamentu, očigledno je da se on zbog nekih svojih stavova, koji se pre svega odnose na suverenitet Češke, ali i zbog svog antimigrantskog stava, ne uklapa u globalističku agendu do kojoj je Briselu i te kako stalo. Zato, napominje Adamović, i nije iznenađenje što su protiv njega pokrenuti protesti.\n„Ponavlja se matrica kada su u pitanju vlasti koje se ne uklapaju u politički program EU. Onda su, u tom smislu, česti protesti protiv takvih vlasti koje nisu, uslovno rečeno, politički korektne. Takođe, nije ni čudo što iza tih protesta zapravo ne stoje opozicione političke stranke, već se sve to odvija preko protesta koji organizuju takozvane nevladine organizacije, baš kao što je organizacija koja zapravo vodi glavnu reč kada su u pitanju protesti protiv češkog premijera“, objašnjava Adamović.\nUvažava Rusiju, žulja EU\nPostoji matrica, dodaje naš sagovornik, kada se vlasti koje ne odgovaraju Briselu demonizuju ili diskvalifikuju preko navodne antikorupcijske borbe, bez obzira na to što je premijer Babiš i na prethodnim parlamentarnim izborima u Češkoj i na izborima za Evropski parlament ostvario političku pobedu i u tom smislu njegov politički legitimitet ne bi smeo da bude doveden u pitanje.\n„Očito da će briselska nomenklatura, bar ona koja je u prethodnih pet godina bila i te kako antiruski opredeljena, Babišu između ostalog zameriti i to što ima jedan drugačiji odnos prema Rusiji, mnogo objektivniji i mnogo realniji, kao uostalom i predsednik Zeman. I to je nešto što mu Brisel svakako piše kao otežavajuću okolnost, pa apsolutno nije nikakvo iznenađenje organizacija takvih protesta čiji je cilj upravo obaranje premijera Babiša sa potpuno legitimne vlasti“, napominje Adamović.\nDeo politike češkog premijera je da uvažava interesa Rusije kao jedne, pre svega, evropske države, ali to nije ono što je poželjno u ovom trenutku u Briselu, koji je, uprkos svemu, izrazito antiruski opredeljen i ne želi poboljšanje, odnosno resetovanje odnosa sa Rusijom i njenim predsednikom Vladimirom Putinom, zaključuje Adamović.


May 11, 2022 - LAJKOVAC NA DLANU\nPiše: Toma Petrović U Lajkovcu su u novije vreme postojale dve mlekare, državna i privatna. Zadružna mlekara radila je veoma lepo. Direktorka je bila Radmila Rada Marković koja je na Tehnološkom fakultetu završila upravo odsek prerada mleka i sasvim sigurno bila najveći stručnjak iz te oblasti u našoj opštini. Mlekara je bila nadaleko poznata po „zelenom jogurtu“ koji je bio veoma tražen na beogradskom tržištu, zatim sirevi i drugi proizvodi. Stizao je i u susedne zemlje, pa i na druge kontinente. Naime, svakodnevno je odlazila auto hladnjača sa mlečnim proizvodima…\nSasvim izvesno, kako saznajemo u Povereništvu za izbeglice opštine Lajkovac, kao i ranijih godina, nastavlja se i u 2022. godini više nego uspešna saradnja opštine Lajkovac i Komesarijata za izbeglice i migracije Republike Srbije na raznovrsnoj pomoći izbeglim i interno raseljenim licima koji imaju prebivalište, odnosno boravište u ovoj opštini. Poverenik za izbeglice i migracije opštine Lajkovac, Živorad Šušnjarević, rezimirajući dosadašnje sjajne rezultate izuzetno uspešne partnerske saradnje na pomoći i zbrinjavanju ove izuzetno osetljive kategorije stanovništva, za portal lajkovacnadlanu.rs je rekao: „Uprkos nenadanoj pandemiji, ekonomskim i demografskim problemima sa…


Slobodan Petrović u pismu Vučiću: Prestanite da obmanjujete javnost!\nPredsednik Samostalne liberalne stranke (SLS) Slobodan Petrović uputio je otvoreno pismo predsedniku Srbije Aleksandru Vučiću u kome ga obaveštava „da prestane da obmanjuje javnost napadajući SLS čime opravdava neuspehe Srpske liste“.\nPetrović u pismu naglavaša da je na Sednici skupšine Kosova, na kojoj je usvojena Platforma o pregovorima sa Srbijom bio uzdržan od glasanja, kao i to da je i bez njega, kao jedinog srpskog poslanika, bio obezbeđen kforum za glasanje o Platformi.\nOtvoreno pismo predsednika SLS-a Slobodana Petrovića, predsedniku Srbije Aleksandru Vučiću prenosimo u celosti.\nBranimir Stojanović čestitao Ramazanski bajram\nKancelarija za KiM obezbedila sanitetsko vozilo za Dom zdravlja u Štrpcu\nObjavljeno 13. marta 2019. 13. marta 2019. by Ivan MiljkovićU kategoriji SaopštenjaTagged pismo Vučiću, Slobodan Petović, SLS\n25. maja 2019., 03:13


Poslovne usluge e-pošte i deljenog kalendara u sistemu Office 365\nE-pošta i korišćenje kalendara za poslovnu klasu\nKomunicirajte sa bilo koje lokacije\nOstanite sinhronizovani i ispoštujte zadate rokove\nKrećite se slobodno jer e-pošti i deljenim kalendarima možete pristupiti sa svih lokacija.\nOstanite povezani, čak i kada ste u pokretu\nRecimo da posao započinjete za radnim stolom, kad ste u pokretu prebacujete se na rad putem telefona pa na prisustvovanje sastanku, a zatim se prebacujete na veb pretraživač kada se vratite. Pomoću sistema Office 365 nikada nećete biti bez kontakta. E-pošti, deljenim kalendarima i sadržajima možete pristupiti sa bilo koje lokacije i sa svih uređaja. E-pošta na koju možete da se oslonite\nZavisite od kalendara i e-pošte, a uz 99,9% radnog vremena koje vam Office 365 garantuje učiniće ih uvek dostupnim, na svim uređajima.\nPlaniranje za tili čas\nProverite kalendare i preuzmite kontakte sa bilo koje lokacije. Izbegnite zbrke u planiranju pomoću deljenih kalendara i mogućnosti da vidite informacije o zauzetosti drugih osoba.\nZaštitite podatke sa mobilnih uređaja\nAko izgubite telefon, podatke možete daljinski izbrisati da biste sprečili neovlašćeni pristup vašim informacijama.\nPametniji rad uz prilagođenu e-poštu\nPotrebna vam je e-pošta koja je dovoljno moćna za posao koji radite i koja pojednostavljuje vaše zadatke. To je e-pošta sistema Office 365 poslovne klase. Uz 50 GB skladišta po korisniku, možete da čuvate potrebne poruke i datoteke. Poruke do 25 MB možete slati, što znači da u njih možete uključiti slike i prilagođeno oblikovanje. Prilagođavanje prijemnog poštanskog sandučeta\nPrilagođavanjem pravila prijemnog poštanskog sandučeta i obaveštenja možete zipovati u celom prijemnom poštanskom sandučetu i listi obaveza.\nKreiranje brenda pomoću e-pošte\nKoristite ime svog domena za e-naloge, tako da vaše poslovno ime bude istaknuto svaki put kada pošaljete poruku.\nPreuzimanje naprednih funkcija e-pošte\nNeki planovi uključuju arhiviranje mogućnosti za pravna otkrića i regulativno usklađivanje, kao i centar za e-otkrivanje radi identifikacije, zadržavanja i analize podataka u celoj organizaciji.\nLako upravljanje e-poštom Želite da vaše vreme posvetite komunikaciji sa važnim ljudima za unapređenje poslovanja, umesto da ga trošite na upravljanje nalozima e-pošte, brigu o zaštiti e-pošte ili zamorno pretraživanje prijemnog poštanskog sandučeta zatrpanog oglasima. Sa pojednostavljenim centrom administracije i ugrađenim bezbednosnim merama, Office 365 će vas poštedeti upravljanja e-poštom da biste efektnije utrošili vreme na rad relevantan za posao. Lako za upravljanje, sa bilo koje lokacije\nPristupite centru administracije bilo gde da se nalazite. Brzo podesite nove korisničke naloge i vratite u prethodno stanje izbrisane naloge u periodu od 30 dana. Kreirajte prilagođene skripte i automatizovane procese pomoću programa PowerShell.\nPouzdane ugrađene bezbednosne mere\nE-pošta je zaštićena od pretnji pomoću vodeće zaštite od malvera u industriji i filtriranja protiv bezvredne pošte.\nKad otvorite prijemno poštansko sanduče, želite odmah da pređete na posao umesto da se prvo probijate kroz nagomilane oglase. Sa sistemom Office 365 e-pošta je bez reklamiranja.\nPronalaženje plana za poslovanje


Vučić sa predstavnikom ruske Dume, Dačić sa evropskim diplomatama\nPredsednik Srbije Aleksandar Vučić tokom sastanka sa Andrejem Turčakom, zamenikom predsednika gornjeg doma ruskog parlamenta - Saveta Federacije, u Beogradu, 18. marta 2019.\nPredsednik Srbije Aleksandar Vučić sastao se u ponedeljak sa Andrejem Turčakom, zamenikom predsednika gornjeg doma ruskog parlamenta - Saveta Federacije.\nVučić je uputio pozdrave predsedniku Rusije Vladimiru Putinu i istakao opredeljenje za dalji razvoj srpsko-ruskih političkih odnosa, kao i ekonomske saradnje, a na temelju strateškog partnerstva, saopšteno je iz Predsedništva Srbije.\nZahvalio se na doslednoj i aktivnoj podršci Rusije teritorijalnom integritetu i suverenitetu Srbije po pitanju Kosova, kao i drugim državnim i nacionalnim interesima Srbije, navodi se u saopštenju i naglašava da je Vučić rekao da je Savet federacije potvrdio ovu podršku 13. marta usvajanjem "Saopštenja povodom dvadesetogodišnjice NATO operacije protiv Savezne Republike Jugoslavije".\nAndrej Turčak je rekao da će Rusija uvek biti na strani Srbije, što dokazuje i Saopštenje usvojeno u Savetu Federacije.\nTurčak je u razgovoru sa novinarima, posle učešća na skupu posvećenom godišnjici bombardovanja 1999, rekao da je ono bilo akt agresije na samostalnu evropsku zemlju, a da krivci za to još nisu kažnjeni, što Rusija, veoma negativno ocenjuje.\n"Važno je da izvedemo zaključke iz te tragedije i učinimo sve da se ona nigde, ni u Evropi ni u svetu, više ne ponovi", rekao je Turčak.\nKako je rekao, sa srpskim predsednikom je prethodno je imao sadržajne razgovore, potpisana je i Beogradska izjava o konkretnim koracima za unapređenje saradnje Jedinstvene Rusije i SNS.\n"Odnosi između dve zemlje biće samo na uzlaznoj putanji", zaključio je Turčak.\nDačić sa evropskim diplomatama: Članstvo u EU spoljnopolitički cilj Srbije\nA ministar spoljnih poslova Srbije Ivica Dačić razgovarao je u petak sa članovima delegacije Evropskog saveta za spoljne poslove (ECFR) o aktuelnom stanju u odnosima Srbije i EU, o budućnosti dijaloga Beograda i Prištine, i sprovođenju političkih i ekonomskih reformi na putu ka EU, sa posebnim akcentom na regionalnoj saradnji.\nKako je saopštilo Ministarstvo spoljnih poslova, Dačić je ponovio da punopravno članstvo u EU predstavlja spoljnopolitički prioritet Srbije i da se Beograd zalaže za rešavanje svih otvorenih pitanja u tom procesu kroz dijalog i mirnim putem, uz naglasak potrebe pronalaženja održivog rešenja u dijalogu Beograda i Prištine,\nDelegaciju ECFR predvodio je britanski diplomata Robert Kuper, nekadašnji posrednik u tehničkom dijalogu Beograda i Prištine.\nECFR je medjunarodna tink-tenk organizacija, osnovana 2007. godine, koji ima za cilj da bude forum za razmenu mišljenja i ideja o ključnim pitanjima medjunarodnih odnosa iz evropske perspektive, dodaje se u saopštenju.


Frančeska Boneli i Petar Petković (Foto Kancelarija za KiM)\nU saopštenju Kancelarije za KiM ističe se da je Petković upoznao Boneli sa naporima koje Vlada Srbije ulaže kako bi pomogla povratak interno raseljenih lica na Кosovo, ukazavši na probleme po pitanju obezbeđivanja prava na povratak i u pronalaženju načina i efikasnih mehanizma za povraćaj imovine raseljenih, kao i u unapređenju kvaliteta njihovog svakodnevnog života i socio-ekonomskog statusa.\n„Od 1999. godine do danas 220.000 lica sa Кosova i Metohije se vode kao interno raseljena, od kojih se samo dva odsto vratilo u sredine iz kojih su prognani ili u druge srpske sredine na КiM - to je najmanji procenat povratka u postkonfliktnim oblastima u svetu“, istakao je Petković.\nPrema njegovim rečima, u okviru briselskog dijaloga ova tema je opšteprihvaćena, ali sa strane Prištine saglasnost o stvaranju uslova za povratak interno raseljnih samo je deklarativna.\nPetković je sagovornici posebno skrenuo pažnju na najnoviji napad, peti po redu, na povratnike u selu Dubrava, u opštini Istok, koji nije pojedinačni incident, već se, kako navodi, radi o smišljenom i sistematskom zastrašivanju i planiranju ponovnog proterivanja povratnika sa njihovih ognjišta, dodaje se u saopštenju.\nTakođe je napomenuo i napade na imovinu SPC.\nКao prvi model održivog povratka na Кosovo i Metohiju, Petković je predstavio projekat „Sunčana dolina“, podsetivši da do sada nijedan model međunarodne zajednice na tom planu nije imao značajnijeg uspeha.\nDirektor Кancelarije za Кosovo i Metohiju je ukazao na dosadašnju značajnu saradnju Srbije i UNHCR na unapređenju položaja i prava raseljenih lica i izrazio očekivanja da će se ta saradnja nastaviti i u narednom periodu, u pravcu nalaženja adekvatnog modela za profilisanje potreba IRL i načina za njihovo rešavanje.\nSagovornici su konstatovali da je „Skopska inicijativa“ koristan regionalni okvir za pronalaženje trajnog rešenja za interno raseljena lica sa Кosova, zaključuje se u saopštenju.


Dan online - Sport: Barani se uzdaju u svoj kvalitet - 2018-05-21\nSport Barani se uzdaju u svoj kvalitet\nPošto su sa Sutjeskom imali dosta problema u Superligi košarkaši Mornara su u prvi meč polufinala plej-ofa ušli maksimalno motivisano i to im je donijelo ubjedljivu pobjedu.\n- Mislim da smo pokazali više želje i motiva da ostvarimo prvu pobjedu i startujemo trijumfom u prvoj utakmici. Nije bilo dileme nijednog trenutka, i znalo se već na samom startu da će bodovi ostati u Topolici, rekao je Marko Ćalić.\nU Mornaru očekuju da će posao oko plasmana u finale završiti večeras u Nikšiću, ali i da to neće biti lako.\n- Važno je da smo svi i dalje zdravi i orni da ispunimo zadatak, a to je plasman u finale plej-ofa državnog prvenstva. U Nikšiću će biti mnogo teže nego u prvoj utakmici u Baru, ali uzdamo se u svoj kvalitet i činjenicu da nam je forma u usponu kako se bližimo završetku sezone, istakao je bek Mornara Boris Bakić.


Kragujevac - Kameni most u Kragujevcu ponovo otvoren za saobraćaj - Vesti iz Kragujevca i Šumadije - Pressek.rs\nKameni most u Kragujevcu ponovo otvoren za saobraćaj\nKragujevac Petak, 27. decembar 2019.\nKameni mosta preko Lepenice, od danas je ponovo u funkciji, iako sanacija i uređivanje ovog mosta još uvek nisu do kraja završeni. Kako je rečeno na svečanom otvaranju, ostali su još neki manji radovi, kao i postavljanje svetiljki.\nKako je naglasio gradonačelnik Kragujevca most je otvoren kako bi se izašlo u susret Kragujevčanima koji žive sa druge strane Lepenice, pošto su u prethodnih nekoliko meseci, na ovom mestu bile velike saobraćajne gužve.\nNa pitanje novinara Presseka zašto se kasnilo sa radovima na mostu, pošto je projektom bilo planirano da se sve završi do 13. decembra, Nikolić je rekao da su prilikom sanacije otkriveni novi problemi, te da su izvedeni dodatni radovi, kako bi most bio siguran za saobraćaj. On je objasnio da je most dodatno ojačan, te da je bezbedan za saobraćaj.\nInače, za sanaciju Kamenog mosta preko Lepenice, u Kragujevcu, odobreno je 10 miliona dinara iz Fonda za lokal. Poslednje sređivanje ovog mosta urađeno je pre 20 godina.\n- Od tada do danas došlo je do degradacije kolovozne ploče i pešačkih staza, a zbog prodora vode pojavila se i korozija na konstrukciji i otpadanja zaštitnog sloja. Radi obezbeđenja trajne stabilnosti, sigurnosti i funkcionalnosti bila je neohodna hitna sanacija, rečeno je prilikom otvaranja mosta.\nKandelabri - sredinom januara\nNa Kamenom mostu u Kragujevcu nakon svečanog puštanja u rad, bilo je primetno da nedostaju kandelabri. Naime, kako je objašnjeno, oni će biti postavljeni sredinom januara, pošto je Zavod za zaštitu spomenika, doneo rešenje da se postave svetiljke iste onakve kakve su prvobitno bile postavljene na ovom kragujevačkom mostu.\nKako je za njihovu izradu potrebno vreme, oni će naknadno biti postavljeni\n· Petak, 27. decembar 2019. Radomir Nikolić: 300 miliona odlazi na dugove\n· Petak, 27. decembar 2019. Novogodišnji bonus za radnike Fijata manji za 10 odsto\nRadomir Nikolić: 300 miliona odlazi na dugove\nSaobraćajka na Bubnju